sagorsarker/bangla-wikipedia huggingface dataset:
দেয়াঙ পাহাড়

দেয়াঙ পাহাড় (দিয়াং নামেও পরিচিত) বাংলাদেশের চট্টগ্রামের একটি ঐতিহাসিক পাহাড়। এটি চট্টগ্রামের কর্ণফুলী নদীর দক্ষিণ তীরবর্তী বর্তমান আনোয়ারা-কর্ণফুলীর বিস্তীর্ণ এলাকা জুড়ে অবস্থিত। এই অঞ্চলেই আরাকানিদের চাটিগাঁ দুর্গ ও দেয়াঙ কারাগার অবস্থিত ছিল, যে কারাগারে ১৫শ খ্রিষ্টাব্দে মহাকবি আলাওল আরাকানিদের হাতে ধরা পড়ে বন্দী ছিলেন। উনিশ শতকের শুরুর দিকে পর্তুগিজদের আগমনের পর অঞ্চলটি 'ফিরিঙ্গি বন্দর' নামে পরিচিত ছিল।
ঐতিহাসিক ভাবে জানা যায় ১৫১৮ সালে পর্তুগিজ বণিকদের চট্টগ্রামে আগমন ঘটে। পরবর্তীতে ১৫৩৭ সালে তারা দিয়াংয়ে বসতি গড়ে তোলে। আলাওল তার সতীময়না কাব্যে দেয়াঙয়ের কথা বলেছেন:
আরাকান রাজাদের রাজধানী ছিল দেয়াঙ। দেয়াঙ একসময় ত্রিপুরা রাজাদের অধীনেও ছিল। ১৫৩৭ সালে সুলতান গিয়াসউদ্দিন মাহমুদ শাহ সামরিক সাহায্যের বিনিময়ে পর্তুগিজ বণিকদের দেয়াঙ পাহাড়ে কুঠি ও গির্জা নির্মাণের অনুমতি দেন। অনেকের মতে ধারণা করা হয় চট্টগ্রামের প্রাচীন পণ্ডিতবিহার বিশ্ববিদ্যালয় এই দেয়াঙ পাহাড়ে অবস্থিত ছিল। মোগল আমলে আরাকানি সৈন্যরা ফিরিঙ্গি বন্দর ও ফিরিঙ্গি পল্লীর নিকট তিনটি ঘর নির্মাণ করে। প্রে আরাকানিদের পরাজিত করে মোগল সেনারা দিয়াংয়ে আগুন ধরিয়ে দেয়। ধারণা করা হয়, পণ্ডিতবিহার তখনই ধ্বংসপ্রাপ্ত হয়। চট্টগ্রাম বিশ্ববিদ্যালয়ের প্রতিষ্ঠার ইতিহাসে থেকে জানা যায় ১৯৪০ সালের ২৮ ডিসেম্বর, কলকাতায় অনুষ্ঠিত জমিয়তে উলামায়ে হিন্দের এক সর্বভারতীয় সম্মেলনে মনিরুজ্জামান ইসলামাবাদী সভাপতির ভাষণে চট্টগ্রাম অঞ্চলে একটি ‘ইসলামিক বিশ্ববিদ্যালয়’ নির্মাণের কথা উপস্থাপন করেন এবং একই লক্ষ্যে তিনি চট্টগ্রামের আনোয়ারা উপজেলার দেয়াঙ পাহাড়ে উক্ত বিশ্ববিদ্যালয় নির্মাণের জন্য ভূমি ক্রয় করেছিলেন।
দেয়াঙ পাহাড়ের পাদদেশে রয়েছে ২০০ বছরের পুরোনো ঐতিহাসিক বড় উঠান মিয়া বাড়ি।
তাত্রা বল্গা

তাত্রা বল্গা (বৈজ্ঞানিক নাম: "Graphium eurous") এক প্রজাতির বড় আকারের প্রজাপতি । এদের নিচের ডানার পিছনের দিকে লেজের মত প্রক্ষিপ্ত অংশ থাকে, যার জন্য এদের সোয়ালোটেল (sowallotail) বলা হয়। এরা ‘প্যাপিলিওনিডি’ পরিবারের সদস্য।
প্রসারিত অবস্থায় তাত্রা বল্গার ডানার দৈর্ঘ্য ৬০-৭০ মিলিমিটার হয়।
তাত্রা বল্গার উপপ্রজাতি হল-
ভারতে প্রাপ্ত তাত্রা বল্গার উপপ্রজাতি হল-
এই প্রজাপতিটি উত্তর পাকিস্তান থেকে পশ্চিম হিমালয়, জম্মু কাশ্মীর, হিমাচল প্রদেশ, গাড়োয়াল এবং কুমায়ুন, সিকিম, আসাম ও মনিপুরে দেখা যায়। এছাড়াও নেপাল, ব্রহ্মদেশের উত্তরাংশ থেকে পশ্চিম এবং মধ্য চীন ও তাইওয়ান এদের প্রাপ্তিস্থান। এই প্রজাপতি হিমালয়ের ৩০০০ থেকে ৮০০০ ফুটের মধ্যে বৃক্ষাচ্ছাদিত অঞ্চলে খোলা জায়গা পাওয়া যায়। এছাড়াও নির্দিষ্ট ছোট ছোট এলাকায় এদের পাওয়া যায়।
পুরুষ প্রজাপতিরা তাদের প্রিয় অঞ্চল থেকে বেশি দূরে যাওয়া পছন্দ করে না। তবে স্ত্রী প্রজাপতিদের তাদের হোস্ট গাছ, মূলত ম্যাগ্নোলিয়ার সন্ধানে উন্মুক্ত স্থানে ঘুরে বেড়াতে দেখা যায়।
পুরুষেরা জমি থেকে অনেকটা উপরে কিছু নির্দিষ্ট গাছের আশেপাশে উড়ে বেড়ায়। এরা সাধারণত চঞ্চল প্রকৃতির হয়। তবে মাঝেমধ্যে এরা যখন নিচের দিকে নামে, তখন জালে ধরা পড়ার সম্ভাবনা থাকে।অপরপক্ষে স্ত্রী প্রজাপতিরা শান্ত প্রকৃতির হয়। এরা জমির কাছাকাছি ওড়ে এবং এদের সাধারণত হোস্ট গাছে বসে থাকতে দেখা যায়।
এরা বছরে একবার ডিম দেয়। স্ত্রী প্রজাপতিরা অপেক্ষাকৃতভাবে দেরীতে নিষ্ক্রমণ করে। অনেকক্ষেত্রেই প্রাণবন্ত স্ত্রী প্রজাপতিদের সঙ্গে জীর্ণ ডানার পুরুষ প্রজাপতিদের সম্পর্ক স্থাপনে সচেষ্ট হতে দেখা যায়।
তাত্রা বল্গার শূককীট সবুজাভ হয় এবং এদের গায়ে কালো বিন্দু দেখা যায়। এখানে হলুদ রঙের তির্যক ব্যান্ড থাকে। প্রতিটি বক্ষাংশে একজোড়া করে কাঁটা থাকে। পায়ুদেশ হলুদ হয় এবং এখানে কালো বিন্দু থাকে।
এই শূককীট "Persea duthii","", "","" , "" এছাড়া () পরিবারের গাছের পাতার রসালো অংশ আহার করে।
পিউপাদের আকৃতি সাধারণত পাতলা ও রং সবুজ হয় যেখানে চারটে হলুদ দাগ দেখা যায়।
হিমাচল প্রদেশের বিভিন্ন এলাকায় নিয়মিতভাবে এপ্রিলের মাঝামাঝি সময় থেকে শুরু করে মে মাসের মাঝামাঝি অবধি দেখা যায়। 
আসাম থেকে শুরু করে পূর্ব হিমাচল অঞ্চলে জানুয়ারির শুরুর দিকে নতুন প্রজাপতিদের দেখা যায়।
মনিস সিং

"মনিস সিং" (জন্ম ৫মে ১৯৯১) একজন পুরুষ রেসওয়াকার. চিনের বেলজিয়ামে ২০১৫ তে ওয়ার্ল্ড চ্যাম্পিয়নশিপে একজন অ্যাথলেটিক হিসাবে ৫০ কিলোমিটার হাঁটা প্রতিযোগিতা সম্পন্ন করেন . মনিস সিং আরো ১ঘণ্টা ২০মিনিটে ২০কিমি প্রতিযোগিতা এবং ২০১৫ এপ্রিলে 50সেকেন্ডে আইএএএফ হাঁটা প্রতিযোগিতা সম্পন্ন করেন. ২০১৬ রিও অলিম্পিকে ২০কিমি হাঁটা প্রতিযোগিতায় ১:২১:২১ সময়ে ১৩নং অবস্থানে থেকে শেষ করেন. তিনি একজন উত্তরাখণ্ডের ভূমিহীন কৃষি শ্রমিক এবং জীবিকা নির্বাহের জন্য ওয়েটার এর কাজ করেন.
সন্দীপ কুমার

সন্দীপ কুমার (জন্ম ১মে ১৯৮৬) একজন পুরুষ রেসওয়াকার। তিনি চীনের বেইজিং এ আয়োজিত ২০১৫ ওয়ার্ল্ড চ্যাম্পিয়নিশপে ৫০০ কিলোমিটার হাঁটা প্রতিযোগিতা সম্পন্ন করেন। তিনি ২০১৬ রিও অলিম্পিকেও অংশগ্রহণ করেন , যাতে ৩৫নং প্রতিযোগী হয়ে ৫০ কিলোমিটার হাঁটা প্রতিযোগীতায় ৪:০৭:৫৫ সেকেন্ডে সম্পন্ন করেন।
সুধা সিং

সুধা সিং(জন্ম ২৫শে জুন ১৯৮৬) একজন ভারতীয় অ্যাথলিট যিনি অলিম্পিকে ৩০০০ মিটার স্টেপেলচেজ বিভাগে প্রতিদ্বন্দ্বিতা করেন।
৩০০০ মিটার স্টেপলচেজ বিভাগে সুধা সিং একজন ধারাবাহিক প্রদর্শনকারী। এই ইভেন্টে তিনি প্রায় ৭ বছর জাতীয় রেকর্ডধারী ছিলেন এবং ২০১৬র মে মাসে আরো একবার রেকর্ড পুনরুদ্ধার করেন।
২০১৬ সালে চীনে Guangzhou এ অনুষ্ঠীত এশিয়ান গেমসে তিনি তার জীবনের সেরা পারফরমেন্স করেন। ৩০০০ মিটার স্টেপলচেজ এ ৯:৫৫.৬৭ সেকেন্ড সময় করে সবর্নপদক জয় করেন। এছাড়াও সাঙ্ঘাই তে অনুষ্ঠিত ইন্টারন্যাশনাল অ্যামেচার অ্যাথলেটিক্‌স ফেডারেশন (IAAF) এর ডায়ামন্ড লীগ মিট এ তিনি নতুন জাতীয় রেকর্ড গড়েন, যা অত্যন্ত উল্লেখযোগ্য ঘটনা তার ক্রীড়াজীবনে।
২০১২ এর জুন মাসে সুধা সিং ৩০০০মিটার স্টেপেলচেজ এ নিজেরই জাতীয় রেকর্ড ভাংগেন ৯:৪৭.৭০ সেকেন্ড সময়ে এবং ২০১২ র গ্রীষ্মকালীন অলিম্পিকে যোগ্যতা অর্জন করেন। ২০১২ অলিম্পিকে ৩০০০মিটার স্টেপেলচেজ হিটে ১৩ তম স্থানে শেষ করে ফাইনালে প্রতিদবন্ধিতা করার যোগ্যতা লাভে ব্যার্থ হন।
দক্ষিণ কোরিয়ার ইনচন এ অনুষ্ঠিত ২০১৪ এশিয়ান গেমসে সুধা চতুর্থ স্থানে শেষ করেন। ললিতা বাবর ওই একই ইভেন্টে ব্রোঞ্জ জয় করেন এবং ৯:৩৫.৩৭ সেকেন্ড সময় করে সুধার জাতীয় রেকর্ড ভেংগে ফেলেন। কিন্তু ওই ইভেন্টে পদক ভাগ্য সুধার প্রতি অপ্রত্যাশিত ভাবে সুপ্রশন্ন হয় যখন স্বর্ণপদক জয়ী বাহারিনের রাথ জেবেট ফিনিশিং লাইন অতিক্রম করার সময় ট্রকের ভিতরে পদার্পণ করার কারণে বাতিল হয়ে যান এবং সুধা চতুর্থ স্থান থেকে তৃতীয় স্থানে উঠে ব্রোঞ্জ পদক লাভ করেন।
২০১৫র আগস্টে বেজিং এ মহিলাদের ম্যারাথন দৌড়ে ১৯ তম নম্বরে শেষ করে সুধা ২০১৬ রিও অলিম্পিকে প্রতিনিধিতব করার সুযোগ পান ২:৩৫:৩৫ সেকেন্ড সময় করে। ভারতের ও পি জ্যাইসা তার ঠিক আগে ১৮তম স্থানে শেষ করেন।
২০১৬র মে মাসে সাঙ্ঘাই তে ইন্টারন্যাশনাল অ্যামেচার অ্যাথলেটিক্‌স ফেডারেশন (IAAF) ডায়ামন্ড লিগ মিট এ সুধা নতুন জাতীয় রেকর্ড তৈরী করেন।
মহারাষ্ট্রের ললিতা বাবর যিনি ২০১৬ রিও অলিম্পিকে ৩০০০ মিটার স্টেপলচেজ এবং ম্যারাথন উভয় বিভাগেই যোগ্যতামান অর্জন করেন, জাতীয় স্তরে ৯:২৭.০৯ সেকেন্ড সময় করে স্বর্ণপদক জেতেন এবং জাতীয় রেকর্ড স্থাপন করেন। উত্তরপ্রপদেশ এর মেয়ে সুধা ৯:৩১.৮৬ সময় করেন ফেডারেশন কাপ অ্যাথলেটিক্ চ্যাম্পিয়নশিপে (দিল্লী) দ্বিতীয় এবং শেষ দিনে এবং রিও র যোগ্যতা মাপকাঠি ৯:৪৫.০০সেকেন্ড এর চাইতে ভালো সময়ে শেষ করে যোগ্যতা অর্জন করেন।
ইন্দরজিৎ সিং

ইন্দরজিৎ সিং(জন্ম ১৯ এপ্রিল ১৯৮৮) এক শটপুট বিশেষ্ণজ্ঞ ভারতীয় অ্যাথলিট। ২০১৫ র এশিয়ান অ্যাথলেটিক্স চ্যাম্পিয়নশীপে তিনি স্বর্ণ পদক জয় করেন। ২০১৩ গ্রীষ্মকালীন ইউনিভার্সিয়াড প্রতিযোগিতায় ইন্দরজিৎ প্রতিদবন্ধিতা করেন এবং তার তৎকালীন সেরা থ্রো (১৯.৬৩ মিটার) করে রৌপ্য পদক জয় করেন। বর্তমানে তিনি অ্যাংলিয়ান মেডেল হান্ট কোম্পানীর স্পনসরশিপ এর আওতায় রয়েছেন।
১৭ই আগস্ট ২০১৩ তে পাটিয়ালা র ইন্ডিয়ান ন্যাশানাল গেমস ১৯.৮৯মিটার থ্রো করে নিজের পরিসংখ্যান উন্নত করেন। ২ রা অক্টোবর ২০১৪ এশিয়ান ফেমসে শটপুট এ ১৯.৩৮মিটার ছুড়ে তিনি ব্রোঞ্জ পদক জেতেন। ২২শে জুন ২০১৫ তে ব্যাংকক এশিয়ান অ্যাথলেটিক্স গ্রাঁ প্রি তে তিনি স্বর্ণ পদক জেতেন,১৯.৮৩মিটার থ্রো করে। আন্তর্জাতিক ক্রীড়াঙ্গণে একই মাসে ইন্দরজিৎ তার দ্বিতীয় স্বর্ণ পদক জয় করেন চিনের ইউহান এ এশিয়ান চ্যাম্পিয়নশিপে (৩রা জুন, ২০১৫) ২০.৪১ মিটার থ্রো করে যা নতুন এশীয় রেকর্ড হয়।
২০১৫র মে মাসে ১৯তম ফেডারেশান কাপ প্রতিযোগিতায় ২০.৬৫মিটার থ্রো করে ইন্দরজিৎ ২০১৬ রিও গ্রীষ্মকালীন অলিম্পিকে যোগ্যতা মান অতিক্রম করেন।
বর্তমানে তিনি অপর ভারতীয় শটপুট এর শক্তি সিং এর ছোট ভাই প্রিতম সিং এর প্রশিক্ষণে রয়েছেন।২০১৬ র জুলাই এ ড্রাগ পরীক্ষায় নিষিদ্ধ বস্তু গ্রহণের কারণে প্রতিযোজীতায় থেকে তিনি ছিটকে যান।
ইন্দরজিৎ পাঞ্জাবের শহীদ ভগত সিং নগরের বাসিন্দা। কোল ইন্ডিয়ার ক্যাম্পাসের অন্যতম নামী দিল্লী পাবলিক স্কুলের প্রাক্তন ছাত্র এই ইন্দরজিৎ সিং। তিনি ওই স্কুলের ২০০৬ সালের ব্যাচের ছাত্র ছিলেন। তিনি পরবর্তীকালে পরিবারের সাথে মধ্যপ্রদেশ এর সিংরাউলি তে বলে যান যেখানে তার পিতা গুরদয়াল সিং নর্দান কোল্ডফিল্ড লিমিটেডে কর্মরত ছিলেন। ২০০৭ সালে পিতার মৃত্যুর পর তার পরিবারে আর্থিক সঙ্কট এ পড়ে, তা সত্ত্বেও পরিবারের সহায়তায় তিনি অ্যাথলেটিক্সে তার অধ্যবসায় চালিয়া যান।
আবদুল্লাহ হেল বাকি

আবদুল্লাহ হেল বাকি (জন্ম ১ আগস্ট ১৯৮৯) একজন বাংলাদেশী ক্রীড়া শুটার। তিনি ২০১৬ গ্রীষ্মকালীন অলিম্পিকে পুরুষ ১০০ মিটার এয়ার রাইফেল বিভাগে অংশগ্রহণ করেন।
আবদুল্লাহ হেল বাকি ২০১৪ সালের কমনওয়েলথ গেমসে ১০-মিটার এয়ার রাইফেল ইভেন্টে রুপা জিতেছিলেন। এর আগে ২০০৮ সালে ইসলামাবাদ সাফ গেমসের শ্যুটিংয়ে প্রথম অংশ নিয়ে দলগত বিভাগে স্বর্ণপদক জিতেছিলেন। এছাড়াও জাতীয় শ্যুটিংয়ে টানা চার বছর ১০ মিটার এয়ার রাইফেলে স্বর্ণ জয় করেছেন।
প্রথম ধর্ম মাণিক্য

প্রথম ধর্মমাণিক্য পঞ্চদশ শতাব্দীতে ত্রিপুরা রাজ্যের রাজা ছিলেন। "ত্রিপুরা বংশাবলী" অনুসারে তার রাজত্বকাল ছিল ১৪৩১–১৪৬২ খ্রিষ্টাব্দ।
রাজমালা অনুসারে, প্রথম ধর্মমাণিক্য ত্রিপুরা রাজ্যের রাজা মহামাণিক্যের চারজন পুত্রের মধ্যে জ্যেষ্ঠ পুত্র ছিলেন। যৌবনে তিনি সংসার ত্যাগ করে সন্ন্যাসী হয়ে দেশ ত্যাগ করে তীর্থভ্রমণে বের হন। কাশীতে অবস্থান করার সময় তিনি পিতার মৃত্যুসংবাদ পান এবং এক কনৌজী ব্রাহ্মণের উপদেশে তাকে সঙ্গে নিয়ে তিনি ত্রিপুরা রাজ্যে ফিরে রাজসিংহাসনে আরোহণ করেন। প্রথম ধর্মমাণিক্য রাজত্বলাভ করে বঙ্গদেশ আক্রমণ করে গৌড়ের নবাবকে পরাজিত করে সোনারগাঁ অধিকার করেন। ব্রহ্মদেশের শাসক মঘরাজ্য আক্রমণ করলে, ধর্মমাণিক্য মঘরাজকে সহায়তা করে তার রাজ্য ফিরে পেতে সহায়তা করেন।
ধর্মমাণিক্য অধুনা কুমিল্লা অঞ্চলে ধর্মসাগর নামে একটি বিশাল জলাধার স্থাপন করেন। যে কনৌজী ব্রাহ্মণের উপদেশে তিনি সন্ন্যাস ত্যাগ করে দেশে ফিরে আসেন, ধর্মসাগরের তীরে তাকে তিনি জমি প্রদান করে প্রতিষ্ঠা করেন। এই রাজার ১৩৮০ শকাব্দের (১৪৫৮ খ্রিষ্টাব্দ) একটি তাম্রশাসন পাওয়া গেছে, যাতে তার পিতা হিসাবে রাজা মহামাণিক্যের নাম উল্লেখ করা আছে; এই তাম্রশাসন দিয়ে তিনি ধর্মসাগর দীঘি উৎসর্গ করেন।
মর্ম:— চন্দ্রবংশোদ্ভব মহামাণিক্যের সুধীপুত্র, শশধর সদৃশ শ্রীশ্রীমান্ ধর্মমাণিক্য, ১৩৮০ শকের মেষ সংক্রমণে (চৈত্র মাসের শেষ তারিখে) সোমবার, শুক্লাত্রয়োদশী তিথিতে কৌতুকাদি অষ্ট বিপ্রকে শস্যসমন্বিত এবং ফল ও বৃক্ষাদি পূর্ণ ঊনত্রিশ দ্রোণ ভূমি ও ধর্মসাগর নামে জলাশয় দান করিলেন। আমার বংশ বিলুপ্ত হইলে যদি এই রাজ্য অন্য কোন ভূপতির হস্তগত হয়, তিনি এই ব্রহ্মবৃত্তি লোপ না করিলে, আমি তাঁহার দাসানুদাস হইব।
ধর্মমাণিক্যের পৃষ্ঠপোষকতায় ত্রিপুরার রাজপুরোহিত বা চন্তাই দুর্লভেন্দ্রনারায়ণের কাছে মৌখিক পরম্পরায় ত্রিপুরী ভাষায় প্রচলিত আখ্যান শুনে বাণেশ্বর চক্রবর্তী ও শুক্রেশ্বর চক্রবর্তী নামক দুই ব্রাহ্মণ পণ্ডিত রাজমালা নামক একটি বাংলা পদ্য রচনা করেন, যেখানে পৌরাণিক রাজা দৈত্য থেকে শুরু করে মহামাণিক্য পর্যন্ত ত্রিপুরার রাজবংশের কাহিনী বর্ণিত হয়। আনুমানিক ১৪৩১ থেকে ১৪৬২ খ্রিষ্টাব্দের মধ্যে এই গ্রন্থ রচিত হয়।
টেম্পেরা

টেম্পেরা (), বা এগ টেম্পেরা হলো একটি স্থায়ী, দ্রুত শুকিয়ে যায় এমন চিত্র মাধ্যম, যা বিভিন্ন রঞ্জক পদার্থের সাথে পানিতে দ্রবণীয় বাইন্ডার (সাধারণত ডিমের কুসুম বা এই জাতীয় আঠাল বস্তু) এর মিশ্রণে তৈরি হয়ে থাকে। টেম্পেরা বলতে এই মাধ্যমে আঁকা চিত্রকর্মও বোঝায়। এই মাধ্যমে আঁকা চিত্রকর্ম বেশ দীর্ঘস্থায়ী হয়, যার উদাহরণস্বরুপ ১ম শতাব্দিতে অঙ্কিত চিত্র এখনো বিদ্যমান। এগ টেম্পেরা চিত্রকলার ইতিহাসে একটি প্রধান পদ্ধতি ছিল। ১৫০০ খ্রিস্টাব্দে তেল রঙের আবিস্কারের পর এর ব্যবহার কমে যায়। যুক্তরাষ্ট্রে বহুলব্যবহৃত একটি মাধ্যম, পোস্টার পেইন্টকে টেম্পেরা শ্রেণীর বলে বিবেচনা করা হয়, যদিও পোস্টার পেইন্টের ক্ষেত্রে ভিন্ন বাইন্ডার ও রঞ্জক পদার্থ ব্যবহৃত হয়ে থাকে।
প্রাচীন মিশরীয় সারকোফেগাস (বা ভাস্কর্যশিল্পঅলংকৃত শিলালিপিসমন্বিত প্রস্তর শবাধার) এর অলঙ্করণে টেম্পেরা চিত্রের নিদর্শন পাওয়া গেছে। অনেক ফায়ুম মমি প্রতিকৃতিতে টেম্পেরার ব্যবহার আছে।
প্রাচীন ও মধ্যযুগের গোড়ার দিকে ভারতের বিভিন্ন গুহা এবং শিলা কেটে তৈরি মন্দিরে টেম্পেরার সাথে সংশ্লিষ্ট একটি কৌশলের ব্যবহার পাওয়া গেছে। ৪র্থ ও ১০ম শতাব্দীর মাঝামাঝি সময়ে ভারতের বাঘ গুহায় এবং ৭ম শতাব্দীতে রাবণ ছায়া গুহায় টেম্পেরার সাহায্যে উন্নত মানের কিছু শিল্প তৈরি করা হয়েছে। 
টেম্পেরা ঐতিহ্যগতভাবে হস্ত-চূর্ণ শুষ্ক রঞ্জক এর সাথে আঠাল কোনো মাধ্যম, যেমন- ডিম, মধু, দুধ(ছানার আকারে), পানি এবং বিভিন্ন প্রকার প্রাকৃতিক আঠারো মিশ্রণে নির্মিত হয়।
টেম্পেরা চিত্রকর্মের শুরুতে একটি প্যালেট, থালা বা বাটিতে কিছু পরিমাণ চূর্ণীকৃত রঞ্জক পদার্থ নিয়ে সমপরিমাণ বাইন্ডার মিশিয়ে রং তৈরি করা হয়। কিছু রঞ্জকের প্রকৃতি অনুসারে বাইন্ডারের পরিমাণ কম বা বেশি হয়ে থাকে। কয়েক ফোঁটা বিশুদ্ধ পানি যোগ করা হয়, এরপর অল্প অল্প করে বাইন্ডার বা ডিমের মিশ্রণ যোগ করা হয়, যতক্ষণ পর্যন্ত না মিশ্রণটি কাঙ্ক্ষিত স্বচ্ছতা পায়। ডিমের মিশ্রণ যতো বেশি দেওয়া হয়, রং ততো বেশি স্বচ্ছ হয়।
টেম্পেরার সবচেয়ে প্রচলিত মাধ্যম হলো এগ টেম্পেরা। এর জন্য বেশিরভাগ সময় ডিমের কুসুম ব্যবহার করা হয়। ডিমের সাদা অংশ এবং কুসুমের ঝিল্লি বাদ দেওয়া হয়। ডিমের কুসুম কখনোই রঞ্জকের সাথে সরাসরি দেওয়া হয়না কেননা এটি প্রায় সাথে সাথেই শুকিয়ে যায় এবং শুকিয়ে ফেটে যায়। তাই সবসময় বিভিন্ন অনুপাতে কিছু দ্রব যোগ করা হয় ভিনেগারের একটি প্রণালী আছে যেখানে ১ঃ১ অনুপাতে ডিমের কুসুম ও ভিনেগার মেশানো হয়। আরেকটি প্রনালীতে ১ঃ২ অনুপাতে ওয়াইট ওয়াইন ও কুসুম মেশানো হয়।
মাসুদ পথিক

মাসুদ পথিক (জন্ম ১ আগস্ট ১৯৭৯) বাংলাদেশের একজন চলচ্চিত্র পরিচালক, গীতিকার এবং কবি। তিনি নেকাব্বরের মহাপ্রয়াণ" চলচ্চিত্রের জন্য বাংলাদেশের জাতীয় চলচ্চিত্র পুরস্কার অর্জন করেন। তার পরিচালিত চলচ্চিত্র ২০১৯ সালে ৮টি ক্যাটাগরিতে জাতীয় চলচ্চিত্র পুরস্কার লাভ করে। তিনি কবিতায় ২০১৩ সালে কালি ও কলম পুরস্কার অর্জন করেন। তিনি ২০২৩ সালে নাটক বিভাগে বাংলা একাডেমি সাহিত্য পুরস্কার অর্জন করেন।
মাসুদ পথিক স্কুল ও কলেজের পাঠ শেষ করে ঢাকা বিশ্ববিদ্যালয় থেকে চলচ্চিত্র ভাষায় পি, এইচ, ডি ডিগ্রি লাভ করেন। তিনি ঢাকা কলেজ, ঢাকা বিশ্ববিদ্যালয় এবং কেন্দ্রীয় ছাত্রলীগের সঙ্গে নিবিড়ভাবে যুক্ত ছিলেন।
মাসুদ পথিক কবিতা রচনা এবং চলচ্চিত্র নির্মাণের পাশাপাশি গবেষণার কাজ করেন। তিনি বঙ্গবন্ধু শেখ মুজিবুর রহমানের জীবন দর্শনের উপর প্রায় দীর্ঘ পনেরো বছর যাবৎ গবেষণা করছেন।
মাসুদ পথিক মোট ২১টি গ্রন্থের প্রণেতা। তার সাহিত্য রচনার মধ্যে রয়েছে কৃষকফুল (১৯৯৬), বাতাসের বাজার (২০০৭), সেতু হারাবার দিন, চাষার বচন (২০১৬) ইত্যাদি। মাসুদ কেন্দ্রীয় ছাত্রলীগের নিয়মিত প্রকাশনা ‘মাতৃভূমি’র সম্পাদনা করেছেন টানা আট বছর। তিনি ‘গণতন্ত্র মুক্তি পাক’, ‘জননেত্রী শেখ হাসিনা’ নামের বই সম্পাদনার সঙ্গে যুক্ত ছিলেন।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন মাসুদ পথিক। আন্দোলন চলাকালীন সময়ে মাসুদ পথিক সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
তিনি বিখ্যাত কবি নির্মলেন্দু গুণের কবিতা অবলম্বনে তার প্রথম চলচ্চিত্র "নেকাব্বরের মহাপ্রয়াণ" তৈরি করেন এবং প্রথম চলচ্চিত্রেই জাতীয় পুরস্কার লাভ করেন।
এই সাফল্যের পর তিনি আরো বেশ কিছু ছবির কাজ হাতে নিয়েছেন।
এছাড়াও তিনি বাংলাদেশ ছাত্রলীগের প্রযোজনায় শেখ হাসিনাকে নিয়ে "আলোর পথের সারথি" নামে একটি তথ্যচিত্র নির্মাণ করেছেন।
বাংলাদেশের খ্যাতিমান চিত্রশিল্পী জনাব শাহাবুদ্দিন আহমেদের চিত্রকর্ম “নারী” এবং কবি কামাল চৌধুরীর “যুদ্ধশিশু” কবিতা অবলম্বনে মুক্তিযুদ্ধ, বীরাঙ্গনা এবং যুদ্ধশিশুকে কেন্দ্র করে “” চলচ্চিত্রটি ২৭ ডিসেম্বর ২০১৯ সালে মুক্তি পেয়েছে। সিনেমাটিতে অভিনয় করেছেন ভারতের আলোচিত অভিনেত্রী মমতাজ সরকার। মমতাজ সরকার যাদুকর পিসি সরকার জুনিয়রের মেয়ে। চলচ্চিত্রটি ৪৪তম জাতীয় চলচ্চিত্র পুরস্কার-২০১৯-এ সর্বোচ্চ আটটি বিভাগে পুরস্কার লাভ করে।
মাসুদ পথিক চলচ্চিত্র ও সাহিত্যে একাধিক পুরস্কার ও সম্মান পেয়েছেন; তার মধ্যে উল্লেখযোগ্য হলো:
রাণাঘাট জংশন রেলওয়ে স্টেশন

রাণাঘাট জংশন রেলওয়ে স্টেশন "শিয়ালদহ-রাণাঘাট লাইন"-এর একটি গুরুত্বপূর্ণ রেলওয়ে স্টেশন ও রেল প্রান্তিক। এটি শিয়ালদহ থেকে ৮০ কিলোমিটার দূরে অবস্থিত।এই স্টেশনটি রাণাঘাট শহরের একমাত্র রেলওয়ে স্টেশন। দেশবিভাগের পূর্বে এটি উত্তরবঙ্গ গামী রেলপথে অতি গুরুত্বপূর্ণ স্টেশন ছিল। এটি রাণাঘাট শহর ও পার্শ্ববর্তী এলাকার রেল-পরিষেবা প্রদান করে। যাত্রী সংখ্যার দিক দিয়ে এটি নদীয়া জেলার মধ্যে অন্যতম বড় ও পূর্ব রেল এর একটি ব্যস্ত, বৃহৎ রেলওয়ে স্টেশন।
এই রেলওয়ে স্টেশনটি ১৮৬৩-১৮৬৪ সালের মাঝে "ইস্টার্ন বেঙ্গল রেলওয়ে" তৈরি করে। সেই সময় এই স্টেশনটি "কলকাতা(শিয়ালদহ)-কুষ্টিয়া লাইন" এর অংশ ছিল। ১৮৮২-১৮৮৪ সালের মাঝে রাণাঘাট-বনগাঁ লাইন তৈরি করে "সেন্ট্রাল বেঙ্গল রেলওয়ে"। ১৯০০ সালের দিকে লালগোলা লাইন তৈরি করা হয়।
রাণাঘাট স্টেশন থেকে প্রথম দিকে কয়লাচালিত রেলগাড়ি চলাচল করত। অনেক পরে ১৯৬৩ সালের দিকে শিয়ালদহ-রাণাঘাট ও রাণাঘাট-বনগাঁ লাইনে বিদ্যুৎচালিত ট্রেন চলাচল শুরু করে। ১৯৯৫-২০০০ সালে রাণাঘাট-গেদে শাখায় বিদ্যুতায়ন করা হয়।
রাণাঘাট স্টেশনে ৭ টি প্লাটফর্ম রয়েছে।এছাড়া এখানে পণ্যবাহী রেলগাড়ির পণ্যদ্রব্য ওঠানো-নামানোর ব্যবস্থা রয়েছে। এখানে একটি নতুন ওয়াগন মেরামতি কেন্দ্র খোলা হয়েছে। এখান থেকে সংরক্ষিত ও অসংরক্ষিত দুপ্রকার টিকিট সংগ্রহ করতে পারেন রেলযাত্রীরা।
শিয়ালদাহ - লালগোলা ভাগীরথী এক্সপ্রেস , কলকাতা - লালগোলা হাজারদুয়ারী এক্সপ্রেস ও ধনধান্যে এক্সপ্রেস এই স্টেশনে আগমন - প্রস্থান করে।
জিরো ওনো (পাচক)

ওনোর জন্ম হয়েছিলো জাপানের শিযুওকা প্রিফেকচারের শিযুওকা শহরে (বর্তমানে হামামাৎসু)। সাত বছর বয়স থেকেই তিনি শিযুওকার একটি স্থানীয় রেস্তোরাঁয় কাজ শুরু করেছিলেন। পরবর্তীতে ওনো টোকিও পাড়ি জমান এবং একজন শিক্ষানবিস সুশি পাচক হিসেবে কাজ শুরু করেন। ১৯৫১ সালে তিনি একজন সুশি পাচক হিসেবে কর্মজীবন শুরু করেন এবং ১৯৬৫ সালে তিনি টোকিওর গিনযায় তার নিজের রেস্তোরাঁ, সুকিয়াবাশি জিরো চালু করেন।
ওনোর দুটি ছেলে আছে, ইয়োশিকাযু ওনো এবং তাকাশি ওনো; যাদের দুজনই পেশায় সুশি পাচক। তারা ছোট ছেলে তাকাশির নিজস্ব মিশেলিন-তারকাবাহী রেস্তোরাঁ রয়েছে। জিরো ওনো-কে নিয়ে ডেভিস গেল্ব ২০১১ সালের "জিরো ড্রিমস অফ সুশি" নামে একটি তথ্যচিত্র নির্মাণ করেন। ওনো মাত্রাতিরিক্ত মৎস আরোহণ নিয়ে দুশ্চিন্তাগ্রস্ত কারণ তিনি মনে করেন এটি ঐতিহাসিক সুশির মূল উপকরণ হারিয়ে যাওয়ার কারণ হবে।
ওনো তার সুকিয়াবাশি জিরোতে শিনযো আবে ও বারাক ওবামাকে সুশি পরিবেশন করেছেন। তার সুশি সম্পর্কে ওবামা মন্তব্য, “আমার জন্ম হাওয়াইয়ে এবং আমি প্রচুর সুশি খেয়েছি, কিন্তু এখানে খাওয়া সুশিটা হচ্ছে আমার জীবনের সর্বশ্রেষ্ঠ সুশি।”
বনগাঁ পৌরসভা

বনগাঁ পৌরসভা বনগাঁ শহরকে নিয়ে গড়ে উঠেছে।এটি বনগাঁ শহরে পৌরশাসনে নিযুক্ত।পৌরসভাটির মোট আয়তন ১৪.২৭৪ বর্গ কিলোমিটারের কিছু বেশি।এই পৌরসভায় মোট ১ লক্ষ ১০ হাজারের ৬৬৮ জন মানুষ বসবাস করেন (২০১১)।পৌরসভা এলাকার মাঝ দিয়ে ইছামতি নদী প্রবাহিত হয়ে পৌরসভাটিকে দুই ভাগে ভাগ করেছে।বনগাঁ পৌরসভাটি বাংলাদেশ সীমান্ত ও পেট্রাপোল থেকে ৩ কিলোমিটার দূরে অবস্থিত।
পৌরসভাটির নিজস্ব পৌরভবন রয়েছে।দমকল বাহিনী,নিকাশি বিভাগ এর কর্মী বাহিনী ,পানীয় জলের ব্যবস্থা রয়েছে। প্রতিটি বাড়ি পানীয় জল পৌঁছে দেবার উদ্যোগ নেওয়া হয়েছে।বর্তমানে পৌর এলাকার নিকাশি ব্যবস্থার (২০১৫-২০১৬) উন্নয়নে বিশেষ জোর দেওয়া হয়েছে।
বনগাঁ পৌরসভার নিজস্ব ৭ টি স্বাস্থ্যকেন্দ্র ও ১ টি ডায়গনস্টিক সেন্টার রয়েছে।
পৌরসভাটি যোগাযোগ ব্যবস্থায় যথেষ্ট উন্নত।এই পৌরসভার মধ্য দিয়ে চলে গেছে এনএইচ৩৫ বা যশোর রোড।এছাড়া এসএইচ ১ বা বনগাঁ-চাকদহ রোড,চাঁদা রোড প্রভৃতি।পৌরসভার অধীনস্থ প্রায় প্রতিটি রাস্তা পিচ দিয়ে পাকা করা হয়েছে বা কংক্রিট দিয়ে ঢালাই করা হয়েছে।এখান থেকে বনগাঁ-বাগদা,বনগাঁ-দক্ষিণেশ্বর,বনগাঁ-দীঘা,বনগাঁ দত্তফুলিয়া ও বনগাঁ-চাকদহ রুটে বাস চলাচল করে।বনগাঁ রেলওয়ে স্টেশন থেকে কলকাতা ও রাণাঘাট এর সঙ্গে যোগাযোগ সাধিত হয়।
বনগাঁ পৌরসভা মোট ২২ টি ওয়ার্ড নিয়ে গঠিত। এই ওয়ার্ডগুলি ইছামতি নদীর দুই তীরে মতিগঞ্জ, থানার মোড়, স্টেশন রোড প্রভৃতি এলাকায় ছড়িয়ে রয়েছে।
২০১৬ চট্টগ্রাম সার কারখানা দুর্ঘটনা

২০১৬ চট্টগ্রাম সার কারখানা দুর্ঘটনা বলতে ২০১৬ সালের ২২ আগস্ট বাংলাদেশের চট্টগ্রামে ডিএপি (ডাই-অ্যামোনিয়াম ফসফেট) ফার্টিলাইজার কোম্পানি লিমিটেডের কারখানায় সংঘটিত দুর্ঘটনাকে নির্দেশ করে।
গ্যাসে আক্রান্ত হয়ে ৩৫ জন হাসপাতালে ভর্তি হয়েছে।
অ্যামোনিয়া গ্যাস মানুষের জন্য ততটা ক্ষতিকর নয়; তবে এটি পরিবেশের জন্য ক্ষতিকর।
বনগাঁ মহকুমা

বনগাঁ মহকুমা পশ্চিমবঙ্গ রাজ্যের এর উত্তর চব্বিশ পরগনা জেলার একটি মহকুমা। মহকুমাটি বাংলাদেশ সীমান্তবর্তী। ১৯৪৭ সনের পূর্বে যশোর জেলার অন্তর্গত ছিল। ৩৮ টি গ্রামপঞ্চায়েত ১ টি পৌরসভা ও ৩ টি সমষ্টি উন্নয়ন ব্লক নিয়ে মহকুমাটি গঠিত। এই মহকুমায় ৬ টি সেন্সাস সিটি রয়েছে। এগুলি হল- চাঁদপাড়া, ঢাকুরিয়া, ছেকাটি, সোনারটিকারি, শিমুলপুর।
এই মহকুমাটি সমুদ্রসমতল থেকে ৭ থেকে ১০ মিটার উচু। এলাকাটি গাঙ্গেও ব-দ্বীপ এর অংশ।এই মহকুমার প্রধান নদী গুলি হল- ইছামতি,যমুনা,চৈতা।
বাগদা ব্লক গ্রামীণ এলাকা নয়টি গ্রাম পঞ্চায়েত নিয়ে গঠিত। অ
আশারু, হেলেঞ্চা, মালিপোতা, বাগদা, কোনিয়ারা-১, রানাঘাট, বয়রা, কোনিয়ারা -২ ও সিন্ধানি। এই ব্লকে কোনো শহরাঞ্চল নেই। বাগদা থানায় ব্লকটি। ব্লকের সদর বাগদায় অবস্থিত ।
বনগাঁ ব্লকের গ্রামীণ এলাকা ১৬ টি গ্রাম পঞ্চায়েত নিয়ে গঠিত। এগুলি হল আকাইপুর, ছয়ঘড়িয়া, গারাপোতা, কালুপুর, বইরামপুর, ধরম পুকুরিয়া, ঘাটবাওর, পাল্লা, চৌবেরিয়া-১, দিঘারি, গোপালনগর-১, সুন্দরপুর, চৌবেরিয়া-২, গঙ্গাধরপুর, গোপালনগর-২ ও টেংরা। এই ব্লকে এক মাত্র শহরাঞ্চল হল বনগাঁ। ব্লকটিতে মোট ৩ টি থানা রয়েছে। থানা ৩ টি হল বনগাঁ থানা,গোপালনগর থানা ও পেট্রাপোল থানা। ব্লকের সদর দপ্তর বনগাঁ শহরে অবস্থিত।
গাইঘাটা ব্লক গ্রামীণ এলাকা ১৩ টি গ্রাম পঞ্চায়েত নিয়ে গঠিত। চাঁদপাড়া, ফুলসরা, জলেশ্বর -২, শুটিয়া, ধর্মপুর-১, ইচ্ছাপুর-১, ঝাউডাঙ্গা, ধর্মপুর -২, ইচ্ছাপুর-২, রামনগর, ডুমা, জলেশ্বর-ডুমা ও শিমুলপুর ।এই ব্লকের শহরাঞ্চল দুটি সেন্সাস টাউন নিয়ে গঠিত।যথা- চাঁদপাড়া, সোনারটিকারি এবং ঢাকুরিয়া। গাইঘাটাথানার অন্তর্গত এই ব্লকটি। ব্লকের সদর চাঁদপাড়া বাজারে অবস্থিত।
পশ্চিমবঙ্গের বাগদক ব্লক, গাইঘাটা ব্লক এবং বনগাঁ ব্লকের গ্রাম পঞ্চায়েত নিয়ে সীমানা নির্ধারণ কমিশনের সুপারিশ ক্রমে বিধানসভা কেন্দ্র গঠিত হয়েছে। গাঁরাপোতা, সুন্দরপুর এবং টেংরা, পশ্চিমবঙ্গের বাগদা বিধানসভা কেন্দ্র গঠিত। বনগাঁ পৌরসভা এবং বনগাঁ ব্লকের সাত গ্রাম পঞ্চায়েত আকাইপুর, ছয়ঘড়িয়া, ধরম পুকুরিয়া, গঙ্গাধরপুর, ঘাটবাওর, গোপালনগর-১ ও গোপালনগর -২, নিয়ে বনগাঁ উত্তর বিধানসভা কেন্দ্র গঠিত। বনগাঁ ব্লকের অধীনে ছয়টি গ্রাম পঞ্চায়েত বইরামপুর, চৌবেরিয়া-১, চৌবেরিয়া -২, দিঘারি, কুলুপুর এবং পাল্লা, গাইঘাটা ব্লকের অধীনে ছয়টি গ্রাম পঞ্চায়েত চাঁদপাড়া, ডুমা, ফুলসরা, জলেশ্বর -২, ঝাউডাঙ্গা এবং রামনগর, বনগাঁ দক্ষিণ বিধানসভা কেন্দ্র গঠিত। গাইঘাটা ব্লকের অন্যান্য সাতটি গ্রাম পঞ্চায়েত শুটিয়া, ধর্মপুর-১, ইচ্ছাপুর-১, ধর্মপুর -২, ইচ্ছাপুর -২, জলেশ্বর-১ ও শিমুলপুর, গাইঘাটক বিধানসভা কেন্দ্র গঠিত।এই চারটি সংসদীয় আসনে তফসিলি জাতি (এসসি) প্রার্থীদের জন্য সংরক্ষিত । সমস্ত বনগাঁ (লোকসভা কেন্দ্রের), তফসিলি জাতি প্রার্থীদের জন্য সংরক্ষিত ।
দেশী ধান

দেশী ধান বলতে একান্তভাবে একটি বিশেষ জলবায়ু এলাকায় উপলব্ধ ধানকে বোঝায়। এই প্রকার ধান মানুষ নিজের প্রয়োজনেই প্রকৃতি থেকে সংগ্রহ করে নিজের কাছে রেখেছিল। ধানের এই বিবিধ প্রজাতি প্রকৃতির স্বাভাবিক নিয়মে তৈরী হওয়া যা নির্দিষ্ট জলবায়ু এলাকার মধ্যেই সীমাবদ্ধ ও চাষযোগ্য বলে বিবেচিত হ'ত। কিন্তু সারা পৃথিবীজুড়েই চাষব্যবস্থার আমূল পরিবর্তনের ফলে কোন দেশই আর নিজের দেশের ধানের সব জাতকে নিজের কাছে সংরক্ষণ করে রাখতে পারছে না। চাষীদের কাছ থেকে গবেষণা প্রতিষ্টান ঘুরে তা অন্য জল্বায়ু অঞ্চলে চলে যাচ্ছে। উপরন্তু গবেষণা প্রতিষ্টান এই ধানগুলির চারিত্রিক বৈশিষ্টকে বাজারের চাহিদা অনুযায়ী রূপান্তরিত করে দিচ্ছে, যা কাঙ্ক্ষিত নয়। এর পরিপ্রেক্ষিতে এখন আর দেশী ধানের প্রজাতির নির্দিষ্ট বিশুদ্ধ গুণাবলীও আর অবশিষ্ট থাকছে না। তদুপরি তথ্যনির্ভর হয়ে একথা বলা যায় যে দুই বাংলার অবস্থা বরং তুলনামূলকভাবে ভালো। যদিও সর্বমোট ৫০০০ প্রজাতির মধ্যে বর্তমানে দুই বাংলা মিলিয়ে ৩০০-র বেশি প্রজাতি আর অবশিষ্ট নেই । বর্তমান চাষ ব্যবস্থায় উচ্চ ফলনশীল ধান চাষকেই যেখানে প্রাধান্য দেওয়া হয় সেখানে দেশী ধানের প্রতি সরকার, গবেষণা প্রতিষ্ঠান বা কৃষকদের অনাগ্রহ খুব স্বাভাবিক ঘটনা ।
সবুজ বিপ্লবের ঠিক আগে ১৯৬০ সালে ভারতে যেখানে ১,০০,০০০- র বেশি দেশীধানের প্রজাতির উল্লেখ পাওয়া যায় সেখানে বর্তমানের চিত্র খুব করুণ । আরো গুরুত্বপূর্ণ বিষয় হচ্ছে যে ভারতে এই ধানের বীজ সংরক্ষণ করে থাকে ক্ষুদ্র ও প্রান্তিক চাষীরা। কিন্তু সরকারী ঔদাসিন্য এবং বাজারের চাহিদার সাথে তাল মেলাতে গিয়ে তারাও আর দেশী ধান সংরক্ষণ করে রাখতে পারছে না। যদিও এখন অনেক জায়গাতেই স্থানীয়ভাবে জলবায়ু পরিবর্তনের প্রভাবে এখন আবার নতুন করে দেশী ধানের প্রয়োজন দেখা যাচ্ছে।
মূলত চার ধরনের ধান প্রকৃতিতে পাওয়া যায় যেমন- ইণ্ডিয়ানা, জাপানিকা, আ্যারোম্যাটিক, গ্লুটিনিয়াস । এরমধ্যে সারা পৃথিবীতে ইণ্ডিয়ানা, ও আ্যারোম্যাটিক ধানের চাহিদাই সব থেকে বেশি।
রজনীগন্ধা (চলচ্চিত্র)

রজনীগন্ধা ১৯৮২ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। ছায়াছবিটির কাহিনী, চিত্রনাট্য ও সংলাপ লিখেছেন ইসমাইল মোহাম্মদ। এতে প্রধান চরিত্রে অভিনয় করেছেন রাজ্জাক, শাবানা, অঞ্জনা রহমান, আলমগীর, আয়শা আখতার প্রমুখ।
চলচ্চিত্রটি ১৪ অক্টোবর, ১৯৮২ বাংলাদেশে মুক্তি পায়। এই ছবিতে অভিনয়ের জন্য আয়েশা আখতার ৭ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী এবং গীত রচনার জন্য মাসুদ করিম শ্রেষ্ঠ গীতিকার বিভাগে পুরস্কার অর্জন করে।
তপন বিলাত থেকে দেশে এসে তার বাবার ব্যবসা দেখাশুনা করছে। তার মাকে তাকে বিয়ে দিতে চায় তার ছোটবেলার বান্ধবীর মেয়ে সুধার সাথে। সুধাকে তপনের পছন্দ নয় কিন্তু মায়ের মন রক্ষার্থে তাকে বিয়ে করতে হয়। সুধা নতুন পরিবারে এসে তার কর্তব্য পালন করতে থাকে। অচিরেই সে শাশুরি ও ননদের প্রিয়পাত্র হয়ে ওঠে। পরিবারের সবাই সুধাকে পেয়ে খুশি হলেও খুশি হতে পারে না তপন। তাই সে ছুটে যায় বারবার কেটির কাছে। সুধা কি পারবে তপনকে কেটির কাছ থেকে ফিরিয়ে আনতে!!!
ছায়াছবিটির সঙ্গীত পরিচালনা করেছেন আলম খান। গীত রচনা করেছেন মাসুদ করিম। গানে কণ্ঠ দিয়েছেন সাবিনা ইয়াসমিন, রুনা লায়লা ও কাদেরী কিবরিয়া।
জাতীয় চলচ্চিত্র পুরস্কার
সৈয়দ মোদী আন্তর্জাতিক ব্যাডমিন্টন চ্যাম্পিয়নশিপ

সৈয়দ মোদী আন্তর্জাতিক ব্যাডমিন্টন চ্যাম্পিয়নশিপ একটি আন্তর্জাতিক ব্যাডমিন্টন টুর্নামেন্ট যা ভারতে প্রতি বছর অনুষ্ঠিত হয়।
২০০৯ সালে এটি একটি বিডব্লু এফ গ্র্যান্ড প্রিক্স ইভেন্টে পরিণত হয় তারপর থেকে এই টুর্নামেন্ট  লক্ষ্ণৌ এ বাবু বেনারসী দাস ইন্ডোর স্টেডিয়ামে বার্ষিক অনুষ্ঠিত হচ্ছে, যদিও, ২০১০ সালে এটি  অস্থায়ীভাবে হায়দ্রাবাদে স্থানান্তরিত হয়েছিল।
২০১১ সালে এটি বিডব্লু এফ গ্র্যান্ড প্রিক্স গোল্ড টুর্নামেন্টে উন্নীত হয়।
১৯৯১ সালে উত্তরপ্রদেশ ব্যাডমিন্টন অ্যাসোসিয়েশন (UPBA)  টুর্নামেন্টটি কমনওয়েলথ গেমস বিজয়ী সৈয়দ মোদী স্মরণে 'সৈয়দ মোদী মেমোরিয়াল ব্যাডমিন্টন টুর্নামেন্ট' হিসেবে উদ্বোধন করেন।
উদ্বোধনের সময় থেকে ২০০৩ সাল অবধি, এটা ছিল একটি জাতীয় পর্যায়ের টুর্নামেন্ট। ২০০৪ সালে প্রথমবার এটি একটি আন্তর্জাতিক স্তরে আয়োজন করা হয়, যাতে অল্প কিছু বিদেশী অংশগ্রহণ করতে দেখা যায়।
টুর্নামেন্ট ২০০৫ থেকে ২০০৮ সাল অবধি UPBA এবং উত্তর প্রদেশ সরকারের মধ্যে একটি রাজনৈতিক অচলাবস্থার কারণে স্থগিত ছিল, যা উত্তরপ্রদেশ ব্যাডমিন্টন একাডেমীর স্থানান্তরের সঙ্গে শেষ হয়।
জি আর টি গ্রান্ড, চেন্নাই

জি আর টি গ্রান্ড হলো ভারতের চেন্নাই এর টি. নগরে অবস্থিত একটি বিলাসবহুল হোটেল । এটি শহরটিতে অবস্থিত একটি জুয়েলারী সংস্থা জি.আর. থাঙ্গা মালিগাই(পি) লিমিটেড এর মালিকানাধীন । 
হোটেলটিতে ৯টি ফ্লোর ও ১৩৩টি কক্ষ এবং ৬টি স্যুইট রয়েছে । হোটেলটির ফুড এবং বেভারেজ সেকশনে রয়েছে এনি টাইম, একটি ২৪ ঘণ্টা খোলা নানা ধরনের খাবারের রেস্টুরেন্ট; কপার পয়েন্ট, একটি ভারতীয় খাবারের রেস্টুরেন্ট যা নিচতলায় অবস্থিত; আজুলিয়া, একটি ভূমধ্যসাগরীয় খাবারের রেস্টুরেন্ট; এবং হাই টাইম, একটি তিন লেভেল বিশিষ্ট বার । নিচতলায় একটি কফি শপও রয়েছে । হোটেলটিতে প্রায় ৭৫০ জন অতিথির ধারনক্ষমতা সম্পন্ন ৮২০০ বর্গফুটের একটি ব্যাংকুইট হল(ভোজকক্ষ) রয়েছে । এছাড়াও রয়েছে ২৫০ জন লোকের ধারনক্ষমতা সম্পন্ন ২৮৫০ বর্গফুটের সাউদার্ন ক্রাউন হল, ৩৫০ জন অতিথির ধারনক্ষমতা সম্পন্ন ৩৩৩৩ বর্গফুটের ম্যারিগোল্ড হল এবং ১৫০ জন অতিথির ধারনক্ষমতা সম্পন্ন ২০০০ বর্গফুটের গুলমহর হল ।
২০০১ সালের ডিসেম্বরে হোটেলটি আইএসও ৯০০১:২০০০ সার্টিফিকেট লাভ করে ।
কামায়নি এক্সপ্রেস

কামায়নি এক্সপ্রেস (ট্রেন নম্বর ১১০৭১/১১০৭২) হলো ইন্ডিয়ান রেলওয়ে দ্বারা পরিচালিত একটি ডেইলি এক্সপ্রেস ট্রেন যা মুম্বাই লোকমান্য তিলক টার্মিনাস স্টেশন এবং বারাণসী রেলওয়ে স্টেশন এর মধ্যে চলাচল করে থাকে । এটি সেন্ট্রাল রেলওয়ের একমাত্র ট্রেন যা মুম্বাই হতে ভূপাল হয়ে বারাণসী চলাচল করে থাকে ।
২০১৫ সালের ৪ আগস্ট ট্রেনটি মধ্যপ্রদেশের হাড্রায় দুর্ঘটনায় পতিত হয় ।
ট্রেনটি প্রতিদিন মুম্বাই এর লোকমানিয়া তিলক টার্মিনাস স্টেশন এবং বারাণসী জংশন হতে চলাচল করে, প্রতিদিন প্রায় ৩০ ঘণ্টা ৪৫ মিনিট সময়ে প্রায় ১৬৩৬ কিলোমিটার(১০১৭ মাইল)পথ চলাচল করে থাকে । 
ট্রেনটি ৪৩টি স্টেশনের মধ্য দিয়ে চলাচল করে থাকে, এর মধ্যে রয়েছে থানে, নাসিক, ভূষাবল, ভূপাল এবং এলাহাবাদ ও অন্যান্য ।
কামায়ানি এক্সপ্রেস এর সাথে অন্য কোনো ট্রেন এর সাথে বগি শেয়ারিং অ্যারেঞ্জমেন্ট নেই । ট্রেনটি ডাব্লিউএপি-৪ লোকোমোটিভ ইঞ্জিন এর মাধ্যমে মুম্বাই লোকমানিয়া তিলক টার্মিনাস স্টেশন হতে কাটনি রেলওয়ে স্টেশন এবং কাটনি রেলওয়ে স্টেশন হতে ডাব্লিউডিএম-৩এ লোকোমোটিভ ইঞ্জিন এর মাধ্যমে বারাণসী রেলওয়ে স্টেশন পর্যন্ত চালিত হয় । ট্রেনটির ১১টি স্লিপার, ৪টি শীতাতপ নিয়ন্ত্রিত বগি এবং ৬টি সাধারণ শ্রেণির কোচ রয়েছে ।
ডোনাল্ড হেন্ডারসন

ডোনাল্ড আইন্সলে "ডি এ" হেন্ডারসন (৭ সেপ্টেম্বর ১৯২৮ - ১৯ অগাস্ট ২০১৬) ছিলেন স্মলপক্স নির্মূল করার প্রধান কারীগর। অ্যামেরিকান এই চিকিৎসকের ১০ বছরের (১৯৬৭-১৯৭৭) ঐকান্তিক প্রচেষ্টায় সারা পৃথিবী থেকে স্মলপক্সের নিরসন হয় এবং বাচ্চাদের মধ্যে এই রোগ থেকে বাঁচতে টিকাকরণ শুরু হয়। পরবর্তী জীবনে তিনি "জন হপকিন্স স্কুল অব পাবলিক হেল্থ"-এ ডিন হিসাবে ১৯৭৭-১৯৯০ পর্যন্ত কাজ করেন। তিনি ২০০২ সালে আমেরিকার সর্বোচ্চ সম্মান প্রেসিডেন্সিয়াল মেডেল লাভ করেন।
২০১৬ ম্যাসেডোনিয়ার বন্যা

আগস্ট ২০১৬ সালে  ম্যাসেডোনিয়া প্রজাতন্ত্রের পশ্চিম ও উত্তর-পশ্চিম অংশে বেশ কিছু ঝড় বৃষ্টি আছড়ে পড়ে। ৬ আগস্ট ২০১৬, একটি ঝড়ের সঙ্গে প্রবল বাতাস ও বন্যার আঘাতে স্কোপজে এবং দেশের পশ্চিম অংশে অন্তত ২১ জন নিহত এবং কয়েক ডজন আহত বা নিখোঁজ হয়
 ৬ আগস্ট ২০১৬র  বিকেল  সিইডিটি ৫টা ৩০ মিনিটে রাজধানী স্কোপিজে ভারী বৃষ্টি শুরু হয় ফলসরূপ প্রবল বাতাস ও বন্যা হয়। মাঝখানে রাত প্রায় ৩:৩০ নাগাদ দুর্যোগ তুঙ্গে হয়ে, পরদিন সকাল ৯:৩০ নাগাদ বৃষ্টি বন্ধ হয়। ম্যাসেডোনিয়া-র আবহাওয়া দপ্তরের খবর অনুযায়ী স্কোপজেতে ২ ঘন্টায় ৯৩ লিটার প্রতি বর্গ মিটার(১.৯ ইম্প গালন/বর্গ ফুট) বৃষ্টিপাত হয়েছিল, যা পুরো আগস্ট  মাসের গড় বৃষ্টিপাতের সমতুল্য, কিছু কিছু প্রভাবিত  এলাকায় জলস্তর  ১.৫মিটার(৪ ফুট ১১ইঞ্চি) উচ্চতায় পৌঁছেছিল, যেখানে ম্যাসেডোনিয়ার পুলিশ ও সেনাবাহিনী দ্বারা বেঁচে থাকা এবং অন্যান্য ক্ষতিগ্রস্তদের জন্য চিরুনি তল্লাসি করা হয়। আবহাওয়া দপ্তরের প্রতিবেদন যে ঝড়ের প্রথম দুই ঘন্টায় ৮০০র বেশি বজ্রপাত রেকর্ড করা হয়, যা আগামী পাঁচ ঘণ্টা চলতে থাকে। অন্তত ২১ জন মারা যান, আরও কয়েক ডজন আহত বা নিখোঁজ হন। স্থানীয় প্রতিবেদনের খবর অনুযায়ী ৬৫ বার শহরের মধ্যে অ্যাম্বুলেন্স ডাকতে হয়, ২০ টিরও বেশি মানুষের চিকিত্সা করা হয় এবং সেনাবাহিনীর সাহায্য নেওয়া হয়। শহরের উত্তর-পূর্ব দিকের তিনটি গ্রাম ধ্বসের কারণে বিচ্ছিন্ন হয়ে পড়ে।
উপ-প্রধানমন্ত্রী নিকোলা টোডরভ ঝড়টিকে একটি "অভূতপূর্ব অনুপাতের বিপর্যয়কারী ঘটনা" আখ্যা দেন এবং বলেন যে মৃতের সংখ্যা আরও বাড়তে পারে। স্কোপজের মেয়র কসে ট্রাজানোভস্কি বলেন, এই শহরে এমন একটি দুর্যোগ আগে ঘটেনি। সরকার জরুরি অবস্থা ঘোষণা করেন এবং ৮ আগস্ট জাতীয় শোক দিবস ঘোষণা করা হয়।
কুরুং কুমে জেলা

কুরুং কুমে জেলা (Pron:/kʊˈɹʌŋ kʊˈmi) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি, যার জেলা সদর হচ্ছে কোলরিং।
এই জেলাটির নাম জেলার উপর দিয়ে প্রবাহি দুই প্রধান নদী কুরুং এবং কুমে থেকে উদ্ভূত হয়েছে। পৌরাণিক মতে, কুরুং এবং কুমে নদী দুই বোন ছিলেন। বিয়ের সময় কুরুং পিতার অনুমতিতে পালিয়ে বিয়ে করেন এবং অন্য়দিকে কুমে পিতার মতানুসারে বিয়ে করেন। এতে পিতা ক্রুদ্ধ হয়ে কুরুং-এর উপর চিৎকার করেন ও  ছাই ছুড়ে ফেলেন, ফলে কুরুংদৌরাত্ম্যপূর্ণ হুঙ্কারে প্রবাহিত হন এবং অন্য়দিকে কুমের  প্রবহমাণ নীরবে এবং স্পষ্ট।
অঞ্চল বর্তমান জেলা দখল করে
১৯১৪ সনে উত্তর-পূর্ব সীমান্ত এলাকার অংশ হয়ে ওঠে। ১৯৫৪ সনে এটা সুবানসিড়ি সীমান্ত বিভাগের অংশ হয়ে ওঠে, যা পরবর্তীতে নিম্ন সুবনসিরি জেলাতে নামকরণ করা হয়। ১ এপ্রিল ২০০১ খ্রিষ্টাব্দে নিম্ন সুবনসিরি জেলাকে দ্বিখণ্ডিত করে এই জেলাটি তৈরি করা হয়। 
এই জেলায় চারটি অরুণাচল প্রদেশ বিধানসভা কেন্দ্র রয়েছে যথাঃ(১)পলিন, (২) ন্যাপিন, (৩) তালি ও (৪) কোলোরিয়াং। এগুলো র অংশ।
ভারতীয় আদমশুমারি ২০১১ মতে  কুরুং কুমে জেলার মোট জনসংখ্যা ৮৯,৭১৭, প্রায় সিসিলি দেশের সমতুল্য. জনসংখ্য়ার ভিত্তিতে এটির স্থান ভারতবর্ষে ৬১৭তম (৬৪০ -এর মধ্য়ে)   এখানে জনবসতির ঘনত্ব প্রতি বর্গ কিলোমিটারে প্রায় ১৫ জন (৩৯ প্রতি বর্গমাইল)।  ২০০১ থেকে ২০১১ অর্থাত এক দশকে জেলাটিতে মোট জনসংখ্যা বৃদ্ধির হার ১১১.০১ শতাংশ। কুরুং কুমে জেলাতে, প্রতি ১০০০ পুরুষে ১০২৯ মহিলা লিঙ্গ অনুপাত রয়েছে এবং সাক্ষরতার হার ৫০.৬৭%। ভৌগোলিক অঞ্চল এবং মানুষদের জনসংখ্যার দিক থেকে কুরুং কুমে জেলার ন্যাপিন চক্রের অধীনস্থ হিয়া গ্রাম বৃহত্তম গ্রাম।
পাঙ্গা বহুমূখী উচ্চ বিদ্যালয়

পাঙ্গা রানীলক্ষী প্রিয়া বহুমুখী উচ্চ বিদ্যালয় একটি কুড়িগ্রাম জেলার রাজারহাট উপজেলার ছিনাই ইউনিয়নের পাঙ্গা বাজারে অবস্থিত। ১৮ শতকের প্রথম দিকে পাঙ্গার রাজার শেষ জমিদার স্থানীয় উন্নয়ন আর্থে ৫ একর জমি বিদ্যালয়ের জন্য দান করেন। তম্মোধ্যে বিদ্যালয়টি নির্মাণ করেন ২ একর জমির উপর। বাকি জমি বিদ্যালয় ফান্ডের জন্য রাখা হয়।
এই বিদ্যালয়ের প্রধান শিক্ষক আবুল কাসেম ১৯৭১ সালে পাকবাহিনীর হাতে নিহত হন।
ফরিদ আলী

ফরিদ আলী (৭ এপ্রিল, ১৯৪৫ - ২২ আগস্ট, ২০১৬) ছিলেন একজন বাংলাদেশী বর্ষীয়ান অভিনেতা। তিনি ১৯৬২ সালে "কনে দেখা" নাটক দিয়ে তার অভিনয় জীবন শুরু করেন। পরে ১৯৬৬ সালে আমজাদ হোসেন পরিচালিত "ধারাপাত" দিয়ে তার চলচ্চিত্রে অভিষেক হয়।
ফরিদ আলীর জন্ম ১৯৪৫ সালের ৭ এপ্রিল ঢাকায়। ১৯৫৬ সালে এস.এস.সি পরীক্ষা দেবার কথা থাকলেও তা আর শেষ পর্যন্ত দেয়া হয়নি।
১৯৬২ সালে শহীদুল আমীনের লেখা "কনে দেখা" নাটকে অভিনয় দিয়ে তার অভিনয়যাত্রা শুরু হয়। পরে ১৯৬৪ সালে মুনীর চৌধুরী রচিত "একতালা দুতলা" টেলিভিশন নাটকে অভিনয় করেন। তার লেখা প্রথম টেলিভিশন নাটক "নবজন্ম"। ১৯৬৬ সালে আমজাদ হোসেনের "ধারাপাত" ছবিতে অভিনয়ের মধ্য দিয়ে ফরিদ আলীর চলচ্চিত্রে অভিষেক হয়।
ফরিদ আলী দীর্ঘদিন ফুসফুস, হৃদযন্ত্রসহ বিভিন্ন শারীরিক জটিলতায় ভুগে ২০১৬ সালের ২২ আগস্ট ঢাকার জাতীয় হৃদরোগ ইনস্টিটিউট এ মৃত্যুবরণ করেন।
লু শিয়াওচুন

লু শিয়াওচুন (; জন্ম: ২৭ জুলাই, ১৯৮৪) হুপেই এলাকায় জন্মগ্রহণকারী বিশিষ্ট চীনা ভারোত্তোলক। তিনি সাবেক অলিম্পিক চ্যাম্পিয়ন। এ পর্যন্ত তিনবার বিশ্ব চ্যাম্পিয়নের শিরোপা লাভ করেছেন। এছাড়াও ৭৭ কেজি ওজন শ্রেণীতে স্ন্যাচ ও সর্বমোট - উভয় বিভাগে বর্তমান বিশ্ব ও অলিম্পিক রেকর্ডের অধিকারী তিনি। তন্মধ্যে স্ন্যাচে ১৭৭ কেজি এবং সর্বমোট ৩৮০ কেজি উত্তোলন করেন। প্রচলিত স্প্লিট জার্কের পরিবর্তে স্কুয়াট জার্ক প্রযুক্তি ব্যবহার করে থাকেন তিনি।
২০০৩ সালে হুপেইয়ে অনুষ্ঠিত জাতীয় ভারোত্তোলন চ্যাম্পিয়নশীপে অংশ নেন। ঐ প্রতিযোগিতায় ৬৯ কেজি বিভাগে অংশ নিয়ে ব্রোঞ্জপদক লাভ করেন। একই বছর অসাধারণ ক্রীড়াশৈলী প্রদর্শনের দরুণ চীনা জাতীয় দলের সদস্যরূপে অন্তর্ভুক্ত হন। ২০০৬ সালে কাঁধে ও পায়ে আঘাতপ্রাপ্তির ফলে জাতীয় দল থেকে বাদ পড়েন। ২০০৮ সালের গ্রীষ্মকালীন অলিম্পিকের পর তিনি পুনরায় জাতীয় দলের সদস্য হন ও কোচ ইউ জাইয়ের তত্ত্বাবধানে প্রশিক্ষণে অংশ নিতে থাকেন।
২০১২ সালের গ্রীষ্মকালীন অলিম্পিকে ৭৭ কেজি ওজন শ্রেণীতে সর্বমোট ৩৭৯ কেজি ভার উত্তোলন করেন। তন্মধ্যে স্ন্যাচে ১৭৫ কেজি বিশ্ব ও অলিম্পিক রেকর্ডবিশেষ। স্ন্যাচ পর্যায়ে বিঘ্ন সৃষ্টির ফলে তৃতীয় প্রচেষ্টায় ১৭৭ কেজি উত্তোলন করতে ব্যর্থ হন।
২০১৩ সালের বিশ্ব ভারোত্তোলন চ্যাম্পিয়নশীপে ৭৭ কেজি ওজন শ্রেণীতে ৩টি স্বর্ণপদক জয় করেন। স্ন্যাচে ১৭৬ কেজি তুলে তিনি নিজের রেকর্ড ভেঙ্গে ফেলেন। এছাড়াও ক্লিন অ্যান্ড জার্ক বিভাগে ২০৪ কেজি উত্তোলন করে সর্বমোট ৩৮০ কেজির নতুন বিশ্বরেকর্ডের অধিকারী হন।
হুপেই প্রদেশের কিয়ানজিয়াং সিটির প্রশাসনিক গ্রামে তার জন্ম। বাবা লু ইউয়ানসহ পরিবারের বাদ-বাকি সদস্যরা কৃষিকাজের সাথে জড়িত ছিলেন। ১৩ বছর বয়সে স্থানীয় ক্রীড়া বিদ্যালয়ে ভারোত্তোলক হিসেবে প্রশিক্ষণ নিতে থাকেন। এরফলে গ্রামীণ পরিবেশের দারিদ্র্যতা থেকে মুক্তি পাবার সুযোগ ঘটে তার। ১৯৯৯ সালে অর্থনৈতিক অস্বচ্ছলতা থেকে লুইয়ের পরিবারকে সহায়তাকল্পে কোচ ডেংলিং হু তাকে প্রাদেশিক দলের সদস্যরূপে যোগদান করান।
ডিসেম্বর, ২০১৩ সালে সাবেক আন্তর্জাতিক ভারোত্তোলক ও দীর্ঘদিনের বান্ধবী গু জিঙানের সাথে পরিণয়সূত্রে আবদ্ধ হন। পরবর্তীতে আগস্ট, ২০১৪ সালে এ দম্পতির সন্তান জন্মগ্রহণ করে।
টোটাল হারমোনিক ডিস্টর্শন অ্যানালাইজার

টোটাল হারমোনিক ডিস্টর্শন অ্যানালাইজার সাইনওয়েভের টোটাল হারমোনিক গণনা করে।
এর তিনটি অংশ থাকে। ইমপিডেন্স ম্যাচারসহ ইনপুট সেকশন, নচ ফিল্টার ও অ্যামপ্লিফায়ার সেকশন এবং আউটপুট মিটারিং বর্তনী।
শব্দবিজ্ঞান

শব্দবিজ্ঞান বা "ধ্বনিবিজ্ঞান" হচ্ছে আন্তঃশাস্ত্রীয় বিজ্ঞান, যা বায়বীয়, তরল ও কঠিন মাধ্যমের সকল প্রকার যান্ত্রিক তরঙ্গ নিয়ে আলোচনা করে যেমনঃ কম্পন, শব্দ, আলট্রা সাউন্ড এবং ইনফ্রা সাউন্ড। শব্দবিজ্ঞান এর ব্যবহার বর্তমানে সবখানে দেখা যায়। স্পষ্ট শব্দ পেতে ও শব্দের কোলাহল নিয়ন্ত্রণ করতে এর বিকল্প নেই।
খ্রিস্টপূর্ব ষষ্ঠ শতকে, বিখ্যাত গ্রিক দার্শনিক পিথাগোরাস লক্ষ করেন যে কিছু কিছু শব্দগুচ্ছ অন্য শব্দগুচ্ছের তুলনায় আমাদের কাছে বেশি শ্রুতিমধুর মনে হয়, তার মনে প্রশ্ন জাগে কেন এমন হয়, এবং এর উত্তর খুঁজে পান হারমোনিক ওভারটন সিরিজের সাংখ্যিক অনুপাতের মাঝে। তিনি লক্ষ করেন যখন কম্পমান তন্তুগুলো সাংখ্যিক অনুপাতে থাকে (যেমনঃ ২ থেকে ৩, ৩ থেকে ৪), তখন তা বেশি শ্রুতিমধুর হয়, এবং এর সাংখ্যিক মান যত ছোট হবে তত বেশি শ্রুতিমধুর হবে।
চারপত্র মুড়া

চারপত্র মুড়া বা লড়হমাধব মন্দির বাংলাদেশের কুমিল্লা জেলার একটি প্রাচীন প্রত্নতাত্ত্বিক নিদর্শনস্থল। বাংলাদেশের গবেষকদের মতে পাহাড়পুর বিহারের পর এটি দেশের অন্যতম প্রাচীন পুরাকীর্তিস্থল, যেটি আনুমানিক একাদশ থেকে দ্বাদশ শতাব্দীতে স্থাপিত হয়েছিল।
মুড়াটি কুমিল্লা সেনানিবাসের মধ্যস্থলে এবং লালমাই শৈলশিরার উত্তরাংশে ময়নামতীতে অবস্থিত। ১৯৫৫ থেকে ১৯৫৭ সালের মধ্যে খনন করার ফলে এই মুড়া থেকে একটি × আয়তনের ক্ষুদ্র হিন্দু পীঠস্থান বা মন্দিরের অস্তিত্ব পাওয়া যায়। মন্দিরটির নির্মাণ পরিকল্পনা, আকৃতি, স্থাপত্যশৈলী এবং অলঙ্করণের দিক থেকে এটি ময়নামতীর বৌদ্ধ স্থাপত্য এবং গুপ্ত আমলের কিংবা অন্যান্য ভারতীয় সনাতন হিন্দু মন্দির স্থাপত্য থেকে ভিন্ন। মিশ্র বাংলা স্থাপত্য রীতিতে নির্মিত মন্দিরটিতে বিবর্তনশীল উদ্ভবের ক্রমান্বয়ে স্থানীয় বৌদ্ধ স্থাপত্যের নানা উপাদান ও বৈশিষ্ট্য রয়েছে।
দুইটি অংশ বিভক্ত মন্দিরটির একটি অংশে রয়েছে উন্মুক্ত স্তম্ভশ্রেণির সজ্জিত হলঘর, যেটির সম্মুখভাগ যথেষ্টভাবে ক্ষতিগ্রস্ত। মন্দিরের পেছনে, পশ্চিম দিকের অন্য অংশে রয়েছে একটি ক্ষুদ্র মন্দির ঘর। ঘরটির শেষের দিকের অংশটি তুলনামূলক স্বল্প ক্ষতিগ্রস্ত বা ক্ষয়প্রাপ্ত অবস্থায় আবিষ্কৃত হয়েছিল। মন্দিরের বহির্ভাগে রয়েছে জটিল ও বিচিত্র আকৃতির বিভিন্ন নকশা। জ্যামিতিক কোণ ও কোণার সমন্বয়ে কৃত এর কশিকাজগুলি আকৃতিগতভাবে প্রতিসম নানা অভিক্ষেপে এবং পার্শ্ব ও উল্লম্ব সমতলে ভারসাম্য লাভ করেছে।
খননরের ফলে চারপত্র মুড়া থেকে অল্পসংখ্যক তাৎপর্যপূর্ণ নিদর্শন পাওয়া গেছে; যার মধ্যে রয়েছে, একটি ব্রোঞ্জনির্মিত অলঙ্কৃত শবাধার বা রত্নপাত্র এবং চারটি তাম্রশাসন মঞ্জুরি। চারটি তাম্রশাসনের তিনটি প্রদান করেন চন্দ্র সাম্রাজ্যের শেষ দুই রাজা গোবিন্দপাল ও পালপাল এবং চতুর্থটি দান করেছেন দেববংশীয় রাজা। মূলত এসকল দানপত্র প্রদান করা হয়েছিল দেবপর্বতে অবস্থিত লড়হমাধব (বিষ্ণু) মন্দিরের অনুকূলে। ঐতিহাসিকভাবে প্রাপ্ত দলিলে উক্ত স্থানের নাম পট্টিকেরা উল্লিখিত রয়েছে, যা থেকে অনুমান করা যায় লোকালয়টি লালমাই-ময়নামতী এলাকাতেই পুরনো দেবপর্বত নগরীর একাংশ এবং এই লড়হমাধব মন্দিরটি বর্তমান চারপত্র মুড়া। ধারণা করা হয় চারটি তাম্রশাসনের কারণে এটির নাম চারপত্র মুড়ার সঙ্গে সম্পর্কিত।
অয়লারের সূত্র

অয়লারের সূত্র জটিল বিশ্লেষণের একটি গাণিতিক সূত্র যা ত্রিকোণমিতিক ফাংশন এবং জটিল সূচকীয় ফাংশনগুলির মধ্যে মৌলিক সম্পর্ক স্থাপন করে। এ সূত্রটির নামকরণ করা হয় বিখ্যাত গণিতবিদ লিওনার্দ অয়লারের নামানুসারে। এ সূত্রানুসারে যে কোন বাস্তব সংখ্যা formula_1 এর জন্য,
যেখানে formula_3 হল প্রাকৃতিক লগারিদমের ভিত্তি, formula_4 কাল্পনিক সংখ্যার একক, formula_5 হল ত্রিকোণমিতিক কোসাইন ও সাইন ফাংশন এবং formula_1 রেডিয়ানে প্রকাশিত। এই জটিল সূচকীয় ফাংশনটি কখনও কখনও formula_7 ("cosine plus i sine") দ্বারাও চিহ্নিত করা হয়। formula_1 যদি জটিল সংখ্যা হয় তাহলেও সূত্রটি বৈধ এবং তাই কিছু লেখক অয়লারের সূত্র হিসাবে এই সাধারণ জটিল সংস্করণটি বোঝায়।
অয়লারে সূত্রে formula_9 বসিয়ে পাই, formula_10, যা অয়লারের অভেদ নামে পরিচিত।
e^{ix} &{}= 1+ix+\frac
তেজগাঁও শিল্পাঞ্চল থানা

তেজগাঁও শিল্পাঞ্চল থানা বাংলাদেশের ঢাকা বিভাগের ঢাকা জেলার একটি থানা। প্রশাসন ২০০৬ সালের ৭ আগস্ট তেজগাঁও শিল্পাঞ্চল থানা গঠিত হয়।
আয়তন: ৪.৩৮ বর্গ কিমি। অবস্থান: ২৩°৪৫´ থেকে ২৩°৪৬´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে গুলশান থানা, দক্ষিণে হাতিরঝিল ও তেজগাঁও থানা, পূর্বে গুলশান, রামপুরা থানা ও হাতিরঝিল থানা, পশ্চিমে তেজগাঁও থানা ও ক্যান্টনমেন্ট থানা।
"জনসংখ্যা" ১৭৪৫৯৩; পুরুষ ১০১৮৭৭, মহিলা ৭২৭১৬। 
গড় হার  ৬৯.৫৬%, পুরুষ ৭৫.৮%, মহিলা ৬১.০৬%। 
আহছানউল্লা বিজ্ঞান ও প্রযুক্তি বিশ্ববিদ্যালয়, সাউথইস্ট ইউনিভার্সিটি,শহীদ মনু মিঞা সরকারি উচ্চ বিদ্যালয়, আদর্শ স্কুল এন্ড কলেজ, বিজি প্রেস উচ্চ বিদ্যালয়, নাখালপাড়া হোসেন আলী উচ্চ বিদ্যালয়, ঢাকা পলিটেকনিক ইন্সটিটিউট, রাজধানী পলিটেকনিক ইন্সটিটিউট, রাজধানী পলিটেকনিক অ্যান্ড টেক্সটাইল কলেজ, বাংলাদেশ টেক্সটাইল বিশ্ববিদ্যালয়।
বাংলাদেশ চলচ্চিত্র উন্নয়ন সংস্থা, ভূমিরেকর্ড ও জরিপ অধিদপ্তর, বাংলাদেশ জরিপ অধিদপ্তর, বিজি প্রেস, বাংলাদেশ সিকিউরিটি প্রিন্টিং প্রেস, গভর্নমেন্ট প্রিন্টিং প্রেস, বাংলাদেশ অক্সিজেন কোম্পানি (বিওসি), ৩৩/১কেবি সাব-স্টেশন।
জনগোষ্ঠীর আয়ের প্রধান উৎস" কৃষি শ্রমিক ০.৬৯%, অকৃষি শ্রমিক ১.৫২%, শিল্প ৫.০৪%, ব্যবসা ২১.৪৯%, পরিবহন ও  যোগাযোগ ৯.৫৩%, নির্মাণ ৩.৩৫%, ধর্মীয় সেবা ০.১২%, চাকরি ৪৪.৬৪%, রেন্ট এ্যান্ড রেমিটেন্স ১.৫২% এবং অন্যান্য ১১.৭৮%।
বিএসটিআই, ইন্সটিটিউট অব গ্লাস এ্যান্ড সিরামিক্স, কোহিনূর কেমিক্যাল কোম্পানি লিমিটেড, লালবাগ কেমিক্যাল কোম্পানি লিমিটেড, এসিআই কোম্পানি লিমিটেড, ফিনিস কোম্পানি লিমিটেড, নাভানা পেইন্ট, নোভার্টিজ কোম্পানি লিমিটেড, ইনসেপ্টা ফার্মাসিউটিক্যালস লিমিটেড, জেসন ফার্মাসিউটিক্যালস লিমিটেড, ফার্মাদেশ ফার্মাসিউটিক্যালস লিমিটেড, ওরিয়ন ফার্মাসিউটিক্যালস লিমিটেড, গ্যাকো ফার্মাসিউটিক্যালস লিমিটেড, কেন্দ্রীয় ঔষধাগার, এসেনসিয়াল ড্রাগ কোম্পানি লিমিটেড, হক বিস্কুট কোম্পানি লিমিটেড, মিমি চকলেট এ্যান্ড আইসক্রিম কোম্পানি লিমিটেড, নাবিস্কো কোম্পানি লিমিটেড।
ঔষধ, কেমিক্যাল, সিরামিকস, বিস্কুট, চকলেট, আইসক্রীম।
ক্যান্টনমেন্ট থানা

ক্যান্টনমেন্ট, বাংলাদেশের ঢাকা বিভাগর অধীনে ঢাকা জেলার থানা। "প্রশাসন" ক্যান্টনমেন্ট থানা ১৯৭৬ সালে গঠিত হয়।
ক্যান্টনমেন্ট থানা (ঢাকা মেট্রোপলিটন)  আয়তন: ১৪.৪৭ বর্গ কিমি। অবস্থান: ২৩°৪৬´ থেকে ২৩°৫০´ উত্তর অক্ষাংশ এবং ৯০°২৩´ থেকে ৯০°২৫´ পূর্ব দ্রাঘিমাংশ। সীমানা: উত্তরে তুরাগ ও উত্তরা থানা, দক্ষিণে তেজগাঁও শিল্প এলাকা থানা, পূর্বে তেজগাঁও, বিমানবন্দর, খিলক্ষেত, বাড্ডা ও গুলশান থানা, পশ্চিমে কাফরুল ও পল্লবী থানা।
১১৭৪৬৪ জন; পুরুষ ৬৯৬৭৭ জন, মহিলা ৪৭৭৮৭ জন।
শিক্ষার হার ৭০.৩%; পুরুষ ৭৪.৪%, মহিলা ৬৫.৭%। কলেজ ২, মাধ্যমিক বিদ্যালয় ৯, প্রাথমিক বিদ্যালয় ৮, মাদ্রাসা ১০।
আদমজী ক্যান্টনমেন্ট কলেজ, শহীদ রমিজ উদ্দিন ক্যান্টনমেন্ট কলেজ, শহীদ বীর উত্তম (লে.) আনোয়ার গার্লস কলেজ, বিএএফ শাহীন কলেজ ঢাকা, বিএএফ শাহীন কলেজ কুর্মিটোলা।
কেরামত আলী ইসালামিয়া মাদরাসা জাতীয় পর্যায়ে পুরস্কার প্রাপ্ত প্রতিষ্ঠান।
"আয়ের প্রধান উৎস" কৃষি ১.২১%, অকৃষি শ্রমিক ১.৬৭%, শিল্প ০.৭৭%, ব্যবসা ১৩.৫৯%, পরিবহন ও  যোগাযোগ ৪.২৫%, নির্মাণ ২.৩৫%, ধর্মীয় সেবা ০.০৭%, চাকরি ৬৩.৯৭%, রেন্ট অ্যান্ড রেমিটেন্স ৩.৮৮% এবং অন্যান্য ৮.২৪%। কৃষিভূমির মালিকানা ভূমিমালিক  ৭৭.৩৮%, ভূমিহীন ২২.৬২। প্রধান কৃষি ফসল শাকসবজি।
তৈরি পোশাক, হস্তশিল্প।
খিল

খিল (সংস্কৃতঃ खिल) সংস্কৃত শব্দ। এর অর্থ পতিত জমি। সংস্কৃত গ্রন্থ নারদস্মৃতি অনুসারে খিল অর্থ তিন বছর ধরে কর্ষিত হয়নি এমন পতিত জমি। ইরান, আফগানিস্তান এবং দক্ষিণ এশিয়ায় খিল নামযুক্ত স্থান-নাম পাওয়া যায়।
বাংলাদেশে খিল প্রত্যয়যুক্ত একটি উপজেলা আছে। যথা,
বালজীন্দার সিং

বালজীন্দার সিং (জন্ম ১৮ সেপ্টেম্বর ১৯৮৬) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতা সম্পন্ন করেন. তিনি ২০১২ লন্ডন অলিম্পিকে ২০ কিলোমিটার হাঁটা প্রতিযোগিতা সম্পন্ন করে যোগ্যতা প্রমাণ করেন. তিনি এই খেলাতে নিজস্ব সর্বোচ্চ সময় ১:২২:১২ এ সম্পন্ন করেন.
তিনি লন্ডন অলিম্পিকে ৪৩নং অবস্থানে থেকে ১:২৫:৩৯ সময়ে ২০ কিমি হাঁটা সম্পন্ন করেন.
ভারতের পাঞ্জাবের চন্ডীগডের কাছাকাছী মোহালী জেলার দেরা বাসী শহরের বাসিন্দা তিনি. বাঙ্গালোরের স্পোর্টস অথোরিটি অফ ইন্ডিয়ার রামকৃষ্ম গান্ধীর অভিভাবকত্বে তিনি তার খেলার প্রশিক্ষণ নেন.
তিলোত্তমাসম্ভব কাব্য

তিলোত্তমাসম্ভব কাব্য হল মাইকেল মধুসূদন দত্ত রচিত একটি বিখ্যাত কাব্য। ১৮৬০ সালের মে মাসে এই কাব্যটি প্রথম গ্রন্থাকারে প্রকাশিত হয়। এই কাব্যে কবির নিজ নব্য প্রবর্তিত অমিত্রাক্ষর ছন্দের সফল প্রয়োগ ও সাবলীলভাবে ব্যবহার একে বাংলা সাহিত্যের ইতিহাসে এক অনন্য স্থান দান করেছে।
১৮৬০ খ্রিষ্টাব্দে কবির বিখ্যাত "তিলোত্তমাসম্ভব কাব্য" প্রকাশিত হয়।
ভাষায়, ভাবে, ছন্দে, শিল্পরীতিতে এই গ্রন্থখানির নবীনতা অবিসংবাদিত। "তিলোত্তমাসম্ভব"-এর প্রকাশ ভারতচন্দ্রীয় যুগের অবসান ঘোষণা করে।
পায়রা তাপ বিদ্যুৎ কেন্দ্র

বাংলাদেশ-এর পটুয়াখালী জেলার কলাপাড়া উপজেলার ধানখালী ইউনিয়নে নির্মিত বিদ্যুৎ কেন্দ্রটি হলো পায়রা তাপ বিদ্যুৎ কেন্দ্র। বিদ্যুৎ কেন্দ্রটি যৌথভাবে চীনের "চায়না মেশিনারিজ কোম্পানি" এবং বাংলাদেশের "নর্থ-ওয়েস্ট পাওয়ার জেনারেশন কোম্পানি লিমিটেড" নির্মাণ করছে। আন্ধারমানিক নদীর তীরের ধানখালী গ্রামে ১ হাজার একর জমির উপর নির্মিত হয়েছে বিদ্যুৎ কেন্দ্রটি। 
এই বিদ্যুৎ কেন্দ্রটিতে ৬শ ৬০ মেগাওয়াট এর মোট ২টি ইউনিট নির্মাণ করা হয়, যার ফলে বিদ্যুৎ কেন্দ্রটির মোট উৎপাদন ক্ষমতা ১৩২০ মেগাওয়াট। এই কেন্দ্রে বিদ্যুৎ উৎপাদনের জন্য প্রতিদিন ১২ হাজার টনের বেশি কয়লা পোড়ানো হয়। ২০২৩ এর মে মাস পর্যন্ত প্রতিদিন এই কেন্দ্রে ১ হাজার থেকে ১২শ মেগাওয়াট বিদ্যুৎ উৎপাদন হয়। ৫ জুন ২০২৩ এ কয়লা সংকটে বাংলাদেশের সবচেয়ে বড় তাপ বিদ্যুৎ কেন্দ্রটি বন্ধ হয়ে যায়। পুরোপুরি বন্ধ হওয়ার ২০ দিন পর ২৫ জুলাই ২৩ আবারও চালু হয় তাপবিদ্যুৎ কেন্দ্রটি।
২০১৪ সালে পায়রা বিদ্যুত কেন্দ্র স্থাপনের জন্য নর্থ-ওয়েস্ট পাওয়ার জেনারেশন কোম্পানি লিমিটেড(এনডব্লিউপিজিসিএল) এবং চায়না মেশিনারিজ কোম্পানি (সিএমসি) এর মধ্যে একটি চুক্তি স্বাক্ষরিত হয়। চুক্তি অনুযায়ী এই দুই কোম্পানি যৌথভাবে "বাংলাদেশ-চায়না পাওয়ার কোম্পানি লিমিটেড (বিসিপিসিএল)" প্রতিষ্ঠা করে। ২০১৬ সালে এই প্রকল্প পরিবেশগত ছাড়পত্র পায়। ২০১৭ সালে এই বিদ্যুৎ কেন্দ্রের নির্মাণ কাজ শুরু হয়। ১২ জানুয়ারি ২০২০ এই কেন্দ্রের প্রথম ইউনিট বিদ্যুৎ উৎপাদন শুরু করে। ২১ মার্চ ২০২২ প্রধানমন্ত্রী এ তাপ বিদ্যুৎ কেন্দ্রটি আনুষ্ঠানিকভাবে উদ্বোধন করেন। মোট প্রকল্প ব্যয় ২শত ৪৮ কোটি মার্কিন ডলার।
আলট্রা সুপার ক্রিটিক্যাল প্রযুক্তি ব্যবহার করে তৈরী করা হয়েছে এই বিদ্যুৎ কেন্দ্রটি। পরিবেশ রক্ষায় যে বিশেষ প্রযুক্তি ব্যবহারের মাধ্যমে কয়লাভিত্তিক প্রকল্পের ক্ষয়-ক্ষতি কমিয়ে আনা হয়, তাকে আলট্রা সুপার ক্রিটিক্যাল প্রযুক্তি বলা হয়। এ ধরনের প্রযুক্তি ব্যবহারকারীর দেশের তালিকায় বাংলাদেশ ১৩তম। এশিয়ায় ভারত, চীন, তাইওয়ান, জাপান ও মালয়েশিয়ায় আলট্রা সুপার ক্রিটিক্যাল প্রযুক্তির বিদ্যুৎ কেন্দ্র রয়েছে।
কলকাতার শেরিফ

কলকাতার শেরিফ, (Sheriff) কলকাতার একজন বিশিষ্ট নাগরিকের উপর এক বছরের জন্য অর্পিত একটি অরাজনৈতিক ঔপাধিক কর্তৃত্ব। শেরিফের একটি অফিস এবং কর্মী থাকে কিন্তু নির্বাহী ক্ষমতা থাকে না। অগ্রগণ্যতা ক্রমানুসারে, শেরিফ মেয়রের ঠিক পরবর্তী পদ। ভারতের একমাত্র মুম্বই ও কলকাতায় এই ঐতিহ্যবাহী পদটি বজায় আছে। শেরিফের কলকাতা হাইকোর্টে একটি পৃথক অফিস থাকে।
শেরিফ বিভিন্ন শহর সংক্রান্ত কার্যাবলী এবং সম্মেলন সভাপতিত্ব করেন এবং সরকারের বিদেশী অতিথিদের অভ্যর্থনার দায়িত্বে থাকেন।
অমল চক্রবর্তী, একজন শিশুরোগ বিশেষজ্ঞ ১ জানুয়ারি ২০০৬ সালে কলকাতার শেরিফ  হয়েছিলেন।  তিনি বিশিষ্ট ফুটবল খেলোয়াড় চুনী গোস্বামীর থেকে দায়িত্ব গ্রহণ করেন।
২০১০ সালে শ্রী উৎপল চট্টোপাধ্যায়, অধ্যাপক আই আই এস ডব্লিউ বি এম কলকাতার শেরিফ হিসেবে দায়িত্ব নেন।
২০১৩ সালে ডঃ স্বপন কুমার ঘোষ একজন উল্লেখযোগ্য চিকিৎসক কলকাতার শেরিফ হিসেবে দায়িত্ব নেন।
এই পদে বহাল থাকা ব্যক্তিগণের মধ্যে রয়েছেন:
কনিষ্ঠা

কনিষ্ঠা হল মানুষের হাতের সবচেয়ে ছোট আঙুল। এর সবচেয়ে বিপরীত পাশের আঙুলটিকে বলা হয় বৃদ্ধাঙুল।
নয়টি পেশি কনিষ্ঠাকে নিয়ন্ত্রণ করে:
তিনটি হল হাইপোথানার এমিনেঞ্চ, দুইটি এক্সট্রিন্সিক ফ্লেক্সরস, দুইটি এক্সট্রিন্সিক এক্সটেন্সরস, এবং আরো দুইটি হল ইনট্রিন্সিক পেশি:
বিঃ দ্রঃ: হাতের দোরসাল ইন্টারোশেই এর সাথে কনিষ্ঠার কোন সংযোগ নেই।
একটি কনিষ্ঠার শপথ ঠিক তখনই নেয়া হয় যখন দু'জন ব্যক্তির কনিষ্ঠার মিলন হয়। ঐতিহ্যগতভাবে, এটা মূলত বন্ধন। অর্থাৎ, যে শপথ ভেঙ্গে ফেলবে তাকে অবশ্যই তার কনিষ্ঠা কেটে ফেলতে হবে। আবার, জাপানি ইয়াকুজাদের মধ্যে যারা অপরাধ করে তাদের কনিষ্ঠা কেটে ফেলা হয়। 
কানাডীয় প্রকৌশলীদের মধ্যে এক ধরনের আংটি ব্যবহারের প্রচলন রয়েছে। এটি কনিষ্ঠায় পড়া হয়। আয়রন আংটিকে গর্বের বিষয় বলে মনে করা হয়।
যুক্তরাজ্যেও এমন আংটি রয়েছে।। অবশ্য বর্তমানে তা বিভিন্ন আঙুলে পরার প্রচলন চালু হয়েছে।
কাটোয়া তাপবিদ্যুৎ কেন্দ্র

কাটোয়া তাপবিদ্যুৎ কেন্দ্র হল পশ্চিমবঙ্গএর কাটোয়ায় নির্মাণাধিন একটি কয়লা ভিত্তিক বিদ্যুৎ কেন্দ্র।বিদ্যুৎ কেন্দ্রটি নির্মাণ করছে এনটিপিসি।এর মোট উৎপাদন ক্ষমতা হবে ১৩২০ মেগাওয়াট।।এই বিদ্যুৎ কেন্দ্রটি এনটিপিসি নির্মাণ করছে আগামীতে বিদ্যুৎ এর চাহিদার কথা ভেবে।
২০১০ সালে বাম আমলে কাটোয়া বিদ্যুৎ কেন্দ্রের জন্য ৫৫৬ একর জমি অধিগ্রহণ করা হয়।পড়ে আরও জমি অধিগ্রহণের কথা থাকলেও রাজ্যে সরকার বদলের পর সরকার জমি অধিগ্রহণ থেকে সরে আসে।ফলে এনটিপিসির ১৬০০ মেগাওয়াট বিদ্যুৎ কেন্দ্রটি ১৩২০ মেগাওয়াট করার কথা বলা হয়। কিন্তু এর জন্য ৮৫০ একর জমির প্রয়োজন ।রাজ্য সরকার ১৯৭ একর জমি দিতে রাজি হয়।বাকি জমি এনটিপিসিকে কিনতে হবে কৃষকের কাছ থেকে।৬৬০ মেগাওয়া্ট এর ২ টি ইউনিট এর প্রথমটির নির্মাণ শীগ্রই শুরু হবে।
অজিত কুমার

অজিত কুমার (জন্ম: ১ মে ১৯৭১) হচ্ছেন একজন ভারতীয় চলচ্চিত্র অভিনেতা যিনি তামিল চলচ্চিত্রে অভিনয় করেন। তার অভিনয়ের সাথে উপরন্তু তিনি “২০০৪ সালে ব্রিটিশ ফরমুলা রেইসিং” এর ৩য় সিজনে "ফরমুলা ২" এর রেইসিং চালক হিসাবে অংশগ্রহণ করেন এবং ভারতের তৃতীয় সেরা মোটর গাড়ি চালকের স্বীকৃতি অর্জন করেন।
২০১৪ সালে “ফবর্স” ম্যাগাজিন সেরা ১০০ সেলিব্রেটির তালিকায় কুমারের নাম দেখা যায়।
অজিত কুমার ১৯৭১ সালের ১লা মে জন্মগ্রহণ করেন। তার পিতা হচ্ছেন কেরালা থেকে একজন মালায়লীয় এবং তার মা মোহিনী কলকাতার সিন্ধি জাতি থেকে। কুমার তার পিতা-মাতার একটি অলাভজনক সংস্থা “মোহিনী-মানি ফাউন্ডেশন” খুলেন স্ব-স্বাস্থ্যবিধি, নাগরিক চেতনা এবং শহুরে জীবনের টানাটানি নিয়ে সচেতন করার জন্য।. কুমার তিন ভাইয়ের মধ্যে ২য়। তার আরো দুটো জমজ বোন ছিল যারা বাল্যকালে মারা গিয়েছে।
কুমার একজন রেইস ড্রাইভার হয়ে সারা ভারত ঘুরে বেড়ান মুম্বই, চেন্নাই এবং দিল্লিতে বিভিন্ন প্রতিযোগিতায় অংশগ্রহণের মাধ্যমে। তিনি ভারতীয় অল্প রেসারদের মধ্যে একজন যিনি আন্তর্জাতিক প্রতিযোগিতায় অংশগ্রহণ করেছেন। জার্মানি এবং মালেয়েশিয়াসহ তিনি বিভিন্ন দেশে রেইস প্রতিযোগিতায় অংশগ্রহণ করেন। তিনি ২০০৩ সালের ফরমুলা এশিয়া বিএমডব্লিউ চ্যাম্পিয়নশিপে চালিয়েছেন। ২০১০ সালে তিনি ফরমুলা ২ চ্যাম্পিয়নশিপেও রেইস করেন অন্যান্য দুই ভারতীয় রেইসার আরমান ইব্রাহিম এবং পার্থিব সুরেশওয়ারেন এর সাথে।
১৯৯৯ সালে “ওমরকালাম” ছবি শুটিং এর সময় অজিত তার সহ-অভিনেত্রী শালিনীর সাথে ডেট শুরু করেন। সেসময় পত্রিকাগুলোতে তাদের খবরগুলো নিত্যদিনের বিষয় হয়ে উঠে। অজিত ১৯৯৯ সালের জুনে শালিনীকে বিয়ের প্রস্তাব করেন এবং শালিনী তার পরিবারের মতামতে রাজি হন। ২০০০ সালের এপ্রিলে তাদের বিবাহ চেন্নাইয়ে অনুষ্ঠিত হয়। ২০০৮ সালের ৩ জানুয়ারি চেন্নাইয়ে তাদের মেয়ে আনুষ্কা জন্মগ্রহণ করে এবং ২০১৫ সালের মার্চের ২ তারিখ তাদের দ্বিতীয় সন্তান ছেলে আদ্ভিক জন্মগ্রহণ করে। শালিনীর সাথে অজিতের বিয়ের ফলে অভিনেতা রিচার্ড রিশি এবং অভিনেত্রী শামিলী অজিতের শালক এবং শালিকা হন।
তামিলনাড়ু রাজ্য চলচ্চিত্র পুরস্কার, ফিল্মফেয়ার পুরস্কার দক্ষিণ সহ মোট ২২টি চলচ্চিত্র পরুস্কার জিতেছেন এবং আরো ৩৩টিতে মনোনীত হয়েছেন।
২০০০ এবং ২০০৯ সালে অজিত কুমার “কালাইমামানি” সম্মাননায় ভূষিত হয়েছেন।